ИнстаФорекс компаниясидан трейдерлар учун ўқув курси\nИнстаФорекс Сизнинг эътиборингизга ишни энди бошлаган трейдерлар учун видео-курсни тақдим этади. Агар Сиз анчадан бери Форекс бозорида ишлаб пул топишни истасангиз-у, лекин қандай йўл тутишни билмасангиз - мазкур маҳсулот махсус Сиз учун аталган.\nКурс дастури мижозларнинг истакларини ҳисобга олган ҳолда тузилган ва долзарб ахборот ва амалий тажрибага асосланган. Муаллифлар Сизга муваффақиятли савдо қилиш учун керак бўладиган барча маълумотларни бирлаштиришди ва тартибга солишди.\nИнстаФорексдан ўргатувчи курс қўйидаги бўлимлардан иборат:\nФорекс бозорига кириш\nСавдо тизими ва савдо стратегиялари\nСавдо қилиш психологияси\nКурсни ўтиш жараёнида Сиз Форекс бозорининг асосий қонунларини қадам ба қадам билиб борасиз, мисоллар асосида мураккаб масалаларни таҳлил қиласиз ва аниқ тавсиялар оласиз.\nЭгалланган билимлар Сизга валюта курсларининг ҳаракатини башорат қилишга, мос келадиган савдо стратегиясини танлаб олишга, савдо психологиясини тушунишга ёрдам беради. Сиз ўз капиталингизни энг кам хавф билан тўғри бошқаришини билиб оласиз, ҳамда Metatrader4 савдо терминалида ишлаш қоидаларини билиб оласиз.\nИнстаФорекс компанияси халқаро валюта бозорида Сизнинг муваффақиятли ишлашингиз учун ҳамма нарсани бажаради. Бизнинг ўргатувчи курс Форекс бозорида муваффақиятли савдо бошлаш учун зарур мавжуд трейдинг кўникмаларини такомиллаштиришга ёрдам беради.\nДискка буюртма бериш!\nДЕМО-ҳисоб-варағини очинг - ИнстаФорекс билан бирга савдо қилишни ўрганинг!\nСизга ўқув демо-ҳисоб-варағи очилди.\nЛогин ва паролдан нусха кўчирилда ва Сиз киритган e-mailга юборилди. Этибор беринг, логин ва пароль фақат MetaTrader 4 савдо платформасига тўғри келади.


Дайжест: Навальнийга тупурган Усмонов, курсиси қимирлаётган Трамп, Тошкент автобусларига вентилятор ва куннинг бошқа хабарлари\n21:08 / 18.05.2017\nЯкунланиб бораётган 18 май Ўзбекистон ва жаҳонда юз берган турли воқеа-ҳодисаларнинг энг саралари Kun.uz дайжестида.\nПрезидентнинг Сирдарё вилоятига қилган ташрифи 18 май куни ҳам давом этди. Давлат раҳбари шу куни Янгиер шаҳрига ташрифи чоғида хусусийлаштирилган, аммо бугун бўш турган корхона ва объектлардан самарали фойдаланиш юзасидан кўрилаётган чора-тадбирлар билан қизиқди. У, шунингдек, «Янгиер» кичик саноат зонасига ташриф буюрди.\nТошкент метросида мобил алоқа ва интернет пайдо бўлади\nНорин туманига янги ҳоким тайинланди\nТошкент шаҳрида Махтумқули номидаги кўча ва меъморий ёдгорликнинг очилиш маросими бўлиб ўтди. Фоторепортаж\nТошкентда ҳар бир автобусга 3 тадан вентилятор мосламаси ўрнатилади\nЎқитувчидан то ота-онагача: мактабларда “йиғди-йиғди” эраси қачон тугайди?\nҲайрат ва ҳолат: Одамлар қачонгача ариқдан сув ичади?\nФото: YouTube/Политика РФ\nАсли келиб чиқиши ўзбекистонлик бўлган россиялик тадбиркор Алишер Усмонов “Коррупция билан кураш фонди” асосчиси, сиёсатчи Алексей Навальнийга видеомурожаат билан чиқди. Ўз навбатида, Навальний ҳам Усмоновга жавоб қайтарди.\nИталия энг «соғлом» давлат деб топилди\nНидерландия қироли ўзи билан боғлиқ катта сирни очди\nПутин ва Макрон илк марта телефон орқали мулоқот қилди\nTime журнали муқовасида Россиянинг АҚШга таъсири акс эттирилди\nGoogle янги Android дастурий таъминотини тақдим этди. Хўш, ушбу дастурдаги янгиликлар нималардан иборат?


Отзывлар – Urologic Complex\n• Клиника хакида шархлар\nКасаллигимни даволаш жуда мураккаб операцияни талаб қилар ва уни анъанавий усулда ўтказиш хавфли эди. «UROLOGIC COMPLEX» клиникасига мурожаат қилишга тўғри келди ва мен тўғри иш қилдим! Менга юқори даражали тиббий ёрдам кўрсатилди. Операция юқори анъанавий даражада ўтказилди, бундан ташқари, шифохона ходимларининг хизмат кўрсатиш даражаси халқаро стандартга жавоб беради деб қўрқмасдан айта оламан . Бутун жамоага раҳмат.\nМен В. Казаков, даволанишимга ёрдам берганликлари учун «UROLOGIC COMPLEX» клиникасининг бутун жамоасидан жуда миннатдорман. Офарин, борлигингиз учун. Одамга ким бўлишидан қатъи назар, бирдек этибор бериш мумкин эканлигини билмаган эканман, бу ерда хамма бирдек тенг экан. Хизмат ходимларига чуқур миннатдорчилик билдираман. Ошпазга эса катта раҳмат, таомлари жуда мазали. Ҳаммангизга Раҳмат!!! Казаков В.\nТиббий ходимларнинг касбий маҳорати замонавий клиникаларнинг илғор талаблари даражасида. Бош шифокор Раҳмонов О. M. бошчилигидаги шифокорлар жамоаси, турли урологик касалликларни даволашнинг инновацион усулларини (оператив) ижодий ишлаб чиқиши муҳим аҳамиятга эга. Уларнинг фаолияти самарадорлиги бўйича замонавий жарроҳлик усулларидан фойдаланиш. Менда простата аденомасини олиб ташлаш бўйича операция ўтказишди ва шунда мен уларнинг профессионаллиги ва фаол ишлашига амин бўлдим. Шу билан биргаликда хайрихоҳлик ва ғамхўрлик, жамоанинг маънавияти юқори баҳога лойиқдир. Уларнинг иш сифатига миннатдорчилик ва юксак ҳурмат билдираман. Умуман олганда бу ерда Ўзбекистонда урологиянинг ривожланиш даражасини, Республикамиз соғлиқни сақлаш тизимининг сўнгги ўн йилликлар давомида ривожланишини кўрдим.\nМен Сахтаганов Ж. лазер ёрдамида простата аденомасини олдириш учун Қозоғистон Респебликаси Қизил Ўрда вилояти Казалин туманидан ташриф буюрдим. Мени операция қилишди ва мен тўлиқ даволандим. Клиникада мен 8 кун бўлдим ва хозиргига келиб мени ахволим анча яхшиланди, операция яхши ўтди. Ўз миннатдорчилигимни бош шифокор Рахмонов Ойбек Мухаммадмуйдиновичга ва бутун клиника тиббий ходимларига билдираман. Барчага сиҳат-саломатлик ,оилавий фаровонлик ва ишда омад тилайман.\nМен Зинченко А. қовуқдаги простата аденомаси ва тошларни олиб ташлаш орқали операция қилиндим. Операция профессионал даражада ўтказилди. Беморларга виждонли муносабат ,ғамхўрлик, сезгирлик ва эътибор учун шифокорларга, ҳамшираларга катта рахмат. Бунинг учун бутун тиббийот ходимларига рахмат. Мазали ва турли хил таомнома учун ошхона ходимларига миннатдорчилик билдираман. Сизнинг комплексингиз юқори даражадаги хизмат кўрсатиш билан намунали деб ҳисобланади. Мен бутун жамоага соғлик, фаровонлик ва ушбу қийин, аммо фойдали ишда янада муваффақиятлар тилайман.\n2017 йил декабр ойи хам кириб келди, яқинда Янги 2018 йил кириб келади. Барчага соғлик, бахт, оилавий тинчлик, шу жумладан хамшира қизларнинг ота-оналарига ва беморларга ғамхўрлик кўрсатаётган ошпазларга хам. 2018 йилда барчага кучли, соғлом, бахтли бўлишни тилайман, чунки бизнинг соғайишимиз уларнинг бизга бўлган эътиборига, бизга ғамхўрлигига боғлиқ. Бахтли бўлинглар!!! Энг яхши тилаклар билан!!!\nМен шифохонага қўвуқдаги оғриқ шикояти билан келганман. Шифокорнинг тезкор реакцияси туфайли мени тезда текширувдан ўтказишди ва эртаси куни операция қилишди. Ўзимни анча яхши ҳис қиляпман. Оғриқларимни бутунлай унутаман деган умитдаман. Ҳурматли Ойбек Мухаммадмуйдинович, Сизга ва сизнинг клиникангизга омад, мартаба ва бизнесингизда ўсишни тилайман. Доимо соғ бўлинг ва касал одамларга ёрдам беринг!\nКлиниканинг бутун жамоасига катта рахмат! Мен фақат ходимларнинг юқори даражадаги профессионаллигини таъкидламохчиман. Менинг фикримча, "Чўлнинг оқ қуёши" филмидаги каби соф инсоний илиқ муносабат мавжуд, жамоа самимий еди. Мен ҳақиқатан ҳам ҳамма билан бўлишни хоҳлардим, лекин бошқача шароитда. Умуман олганда, мехмонга келинг! Айтилгандек, яхшиси бизникига борганингиз маъқул! Ҳурмат билан, А. Оглуков, мен сизни Тожикистонда кўрганимдан хурсанд бўламан. Яна бир бор раҳмат!\nМен Исакова Хакима, 1961 йилда туғилганман, бош шифокор Ойбек Мухиддинович бошчилигидаги «UROLOGIC COMPLEX» клиникасига ўз миннатдорчилигимни билдираман. Клиниканинг бутун жамоасига касбий маҳорати, беморга нисбатан нозик, дўстона муносабати учун катта раҳмат. Сизга Ойбек Мухиддиновичга юқори касбий маҳоратингиз учун, сиз туфайли кичик ходимлардан тортиб шифокорларга қадар жуда ажойиб бўлганлиги учун сизга катта раҳмат. Клиникаларда ҳамма нарса энг кичик тафсилотларигача ўйлаб чиқилган. Мен ўзим шифокор бўлганим учун клиникаларни танлаш жараёнида, сизнинг клиникангизни танлашга қарор қилдим. Айниқса, ошпаз ва ҳамшираларнинг ишини қайд этмоқчиман. Мен опер блок хамшираларидан жуда миннатдорман. Бир сўз билан айтганда, бундай бош шифокор билан ҳеч нимага шубҳа йўқ. Мен бутун клиникага фаровонлик, ютуқлар ва юқори натижаларни тилайман! Барчангиз зўрсиз!\nИсакова Хакима 1961 йил


Бирмингемда Қуръоннинг қадимий нусхаси топилди - BBC O'zbek\nImage caption Қуръоннинг қадимий нусхаси устида ишлаган инсон назарий жиҳатдан олганда Муҳаммад Пайғамбар (с.а.с) билан учрашган ёки ваъзларини бевосита эшитган бўлиши мумкин.\nБирмингем университети ходимлари ўзларининг кутубхоналарида сақланаётган Қуръон нусхаси дунёдаги энг қадимий манускриптлардан бири эканини аниқлашди.\nТадқиқотчиларнинг сўзларига кўра, ўтказилган радиоуглеродли ташхис мусулмонлар муқаддас китобининг ёши 1300 йилдан ошишини, яъни Қуръоннинг энг биринчи нусхаларидан эканини кўрсатганда улар ҳайратга тушганлар.\nБу шуни англатадики, манускрипт устида ишлаган инсон назарий жиҳатдан олганда Муҳаммад Пайғамбар (С.А.В) билан учрашган ёки ваъзларини бевосита эшитган бўлиши мумкин.\nImage caption Бирмингем университети кутубхонасида сақланаётган Қуръон нусхаси Яқин Шарқдан келтирилган қадимий китоблар орасида бўлган.\nҚуръон нусхаси Яқин Шарқдан келтирилган бошқа минглаб қадимий китоблар билан биргаликда 1920 йилларда келиб чиқиши ироқлик бўлган тарихчи Алфонс Минган томонидан университетга тақдим этилган.\nБироқ китоб қарийб юз йил давомида синчиклаб ўрганилмай қолган.\nБритания кутубхонаси эксперти доктор Муҳаммад Исо "ҳаяжонли кашфиёт" мусулмонларни тўлқинлантиришини айтади.\nУниверситетнинг махсус тўпламлар бўлими директори Сюзан Уорроллга кўра, тадқиқотчилар китобнинг бу қадар қадимийлигини тасаввур ҳам қилиб кўрмаганлар. "Бизда энг кўҳна Қуръон нусхасининг борлиги оламшумул янгиликдир", дейди у.\nҚуръон устида текширув Оксфорд университети тадқиқотчилари томонидан ўтказилган бўлиб, қўй ё эчки терисига ёзилган сатрлар Қуръоннинг энг кўҳна матнларидан эканини кўрсатган.\n"Бу натижалар бизни Ислом пайдо бўлган дастлабки даврларга олиб боради", дейди Университетнинг насронийлик ва ислом факультети профессори Дэвид Томас.\n"Мусулмон анъаналарига кўра, Муҳаммад Пайғамбар(С.А.В)га Муқаддас Қуръон оятлари 610-632 йиллар оралиғида ваҳий келган деб ишонилади. Шундан келиб чиққан ҳолда, Қуръон нусхасини кўчирган инсон Муҳаммад Пайғамбар(С.А.В)ни бевосита билган... балки у кишининг ваъзларини эшитгани эҳтимоли катта".\nПрофессор Томасга кўра, пергаментга, тошга, палма баргига ёзилган Қуръон парчалари йиғилиб, 650 йилда китоб тарзида якунланган.\nПергаментга ёзилган баъзи қисмлар Муҳаммад Пайғамбар(С.А.В) вафотидан сўнг камида 20 йил ичида кўчирилгани эҳтимолини кўрсатади.\nРадиоуглеродли ташхис давлат ва хусусий коллекциялардаги қадимий китобларнинг аниқ ёшини айтиш имконини беради.\nДоктор Уэйлига кўра, Қуръон нусхасининг якуний кўчирилган пайти учинчи халифа Усмон ибн Аффон даврига тўғри келади.\nБирмингем марказий масжидининг имоми Муҳаммад Афзал ушбу янгиликдан қаттиқ таъсирлангани, қалби улкан фахрга тўлганини ҳаяжонланиб сўзлайди. "Мен Қуръон саҳифаларини кўрганимда қаттиқ таъсирландим. Кўзларимга ёш келди. Мен аминманки, британияликлар бу муқаддас саҳифаларни ўз кўзлари билан кўриш учун Бирмингемга албатта келадилар", дейди Муҳаммад Афзал.\nПрофессор Томас таъкидлашича, бирмингемликлар учун ҳозир дунёда "бошқа нусхаси бўлмаган улкан хазина" мавжуд.


Пойтахти иккига бўлинган мамлакат | Azon.uz - Ахборот-таҳлилий портал\n6433 07:30 29.07.2021\nКипр Республикаси - шарқий Ўрта ер денгизидаги орол давлат. Туркиядан жанубда, Суриядан ғарбда, Ливан, Исроил ва Ғазо секторидан шимоли-ғарбда, Мисрдан шимолда ва Грециядан жануби-шарқда жойлашган ушбу мамлакатнинг умумий майдони 9,251 квадрат километр, аҳолиси 1,2 миллион кишидан кўпроқ. Никосия - мамлакатнинг пойтахти ва энг йирик шаҳри. Юнон ва турк тили икки расмий тилдир.\nТарих, иқтисодиёт ва ҳозирги ҳолат ҳақида қисқача маълумот\nОролда одамларнинг дастлабки фаолияти милоддан аввалги 10 минг йилликка тўғри келади. Ушбу даврдаги археологик қолдиқлар орасида неолит даврига мансуб Хирокития қишлоғи ва дунёдаги энг қадимги сув қудуқлари жойлашган. Кипрда милоддан аввалги 2 минг йилликда Микен юнонлари ўрнашган. Шарқий Ўрта ер денгизида стратегик аҳамиятга эга Кипр бир неча йирик давлатлар, жумладан Оссурия, Миср ва Форс империялари томонидан ишғол қилинган. Милоддан аввалги 333 йили Aлександр Македонский томонидан босиб олинган. Миср, Шарқий Рим империяси, қисқа муддат давомида ислом халифалиги, Франция Лусигнан сулоласи ҳамда венецияликлар ҳукмронлигидан кейин 1571-1878 йиллар оралиғида (расман 1914 йилгача) Усмонлилар ҳукмронлик қилган.\nКипр 1878 йили Кипр конвенцияси асосида Буюк Британия маъмуриятига топширилиб, 1914 йили Буюк Британия томонидан аннексия қилинди. Оролнинг келажаги аҳолисининг 77% ни ташкил этган кипрлик юнонлар ва 18 фоизини ташкил этган кипрлик турклар ўртасидаги келишмовчилик масаласига боғлиқ бўлиб қолди. XIX асрдан бошлаб Кипрнинг юнон аҳолиси энозия, яъни Юнонистон билан бирлашиш жараёнини давом эттириб, бу 1950 йилларда юнонларнинг миллий сиёсатига айланди. Кипрлик турк аҳолиси дастлаб инглизлар ҳукмронлигини давом эттиришни қўллаб-қувватлаб, сўнг оролнинг Туркияга қўшилишини талаб қилишган. Шимолий Кипрда 1950 йилларда юз берган миллатчилик ҳаракатларидан сўнг 1960 йили Кипрга мустақиллик берилган. 1963-64 йиллардаги инқироз икки этник жамоа ўртасида низоларни келтириб чиқариб, 25000 дан ортиқ кипрлик туркларни анклавларга кўчириш ва Кипр туркларининг республикадаги ваколатхонасини тугатиш билан тугаган. 1974 йил 15 июлда Кипрнинг юнон миллатчилари ва Юнонистон ҳарбийлари томонидан давлат тўнтариши уюштирилди. Ушбу ҳаракат 20 июль куни Туркиянинг Кипрга бостириб киришини тезлаштириб, ҳозирги Шимолий Кипр ҳудудини Туркия томонидан эгаллаб олиш ҳамда 150.000 дан ортиқ кипрлик юнонлар ва 50.000 кипрлик туркларни кўчириш билан якунланган. 1983 йили бир томонлама декларация билан шимолда алоҳида Кипр турк давлати ташкил этилди; бу ҳаракат халқаро ҳамжамият томонидан кенг қораланиб, янги давлат фақат Туркия томонидан тан олинган. Ушбу воқеалар ва юзага келган сиёсий вазият ҳозир ҳам давом этаётган низоли масаладир.\nКипр Республикаси бутун орол устидан қонунан ҳукмронликка эга. Бироқ, Кипр Республикаси амалда иккита асосий қисмга бўлинган: республиканинг жанубда ва ғарбда жойлашган, оролнинг 59% га яқин қисмини ўз ичига оладиган назорати остидаги ҳудуд ҳамда орол ҳудудининг 36 фоизини эгаллаган шимолий Кипр Турк Республикаси. Орол майдонининг қарийб 4 фоизи БМТнинг буфер зонаси ҳисобланади. Кипр Европа Иттифоқига аъзо бўлганидан бери халқаро ҳамжамият оролнинг шимолий Кипр Республикаси ҳудудини Туркия томонидан босиб олинган ҳудуд деб ҳисоблайди.\nКипр Ўрта ер денгизининг асосий сайёҳлик манзилидир. Ривожланган иқтисодиёт ва юқори инсон тараққиёти индексига эга бўлган Кипр Республикаси 1961 йилдан Ҳамдўстлик аъзоси бўлиб, 2004 йил 1 майда Европа Иттифоқига қўшилгунга қадар Қўшилмаслик Ҳаракатининг асосчи аъзоси бўлган. 2008 йил 1 январдан Кипр Республикаси евро ҳудудга қўшилган. Кипр Республикаси олти туманга бўлинган: Никосия, Фамагуста, Кирения, Ларнака, Лимассол ва Пафос.\nКипр муофлони (камдан -кам учрайдиган қўйлар тури) дунёнинг бошқа жойларида учрамайди.\nКипр байроғига ўз мамлакатининг харита шаклини туширган биринчи давлатдир.\nПойтахт Никосия дунёдаги икки халқ ўртасида бўлинган ягона пойтахтдир. Улар юнон ва турк халқларидир.\nКипрда иккита асосий дин мавжуд: насронийлик ва ислом. Насронийлар орол аҳолисининг 73 фоизини ташкил қилади. Кипрлик юнонларнинг аксарияти юнон православларидир. Кипрлик туркларнинг аксарияти эса сунний мусулмонлардир.\nМусулмонлар Кипр аҳолисининг қарийб 25 фоизини ташкил қилади. Ислом оролга Умавийлар даврида кириб келган. Бугунги кунда тахминан 264 мингдан зиёд мусулмонларнинг аксарияти оролнинг шимолида яшайди.\nОролда бир қанча муҳим исломий зиёратгоҳлар ва диққатга сазовор жойлар мавжуд, жумладан:\nНикосиядаги Aраб Аҳмат масжиди (XVI асрда қурилган)\nЛарнакадаги Хала Султон Текке/Умму Ҳарам масжиди (XVIII асрда қурилган)\nЛала Мустафо пошо масжиди, Салимия масжиди ва Ҳайдар пошо масжиди.\nБаъзи маълумотларга кўра Кипр оролида 160 дан ортиқ масжид мавжуд. Масжидлар ҳар доим мусулмонлар жамоатининг муҳим қисми ва орол меросининг ажралмас қисми бўлиб келган.\nAраб Aҳмат масжиди\nУшбу масжид Шимолий Кипрнинг Шимолий Никосия шаҳри, ғарбий Aраб Aҳмат маҳалласида жойлашган. XVI аср охирида қурилган. Масжид 1571 йилдаги Усмонли армияси қўмондони шарафига номланган. Масжид боғида ўтмишдаги баъзи таниқли шахсларнинг қабрлари мавжуд. Масжид катта ярим шар шаклидаги гумбаз (диаметри тахминан 6 метр) ва минорага эга. Масжид олдида учта кичик гумбаз билан қопланган айвон мавжуд.\nБайроқдор масжиди - Кипрнинг Никосия шаҳридаги масжид, ҳозирда шаҳарнинг жанубий қисмида, Кипр Республикаси томонидан бошқарилади. Масжид қурилиш санаси номаълум.\nХала Султон Текке масжиди\nЛарнака Туз кўлининг ғарбий қирғоғида жойлашган Умм Ҳарам масжиди ва текке мажмуаси. Умму Ҳарам Убода ибн Сомит розияллоҳу анҳунинг рафиқаси бўлган. Ҳала Султон Текке мажмуаси масжид, мақбара, минора, қабристон ва эркаклар ва аёллар турар жойларидан иборат.\nЛала Мустафо Пошо масжиди\nДастлаб Aвлиё Николай собори, кейинроқ Магуса Aвлиё София (Aя Софя) масжиди номи билан машҳур бўлган ушбу масжид Фамагустадаги (Кипр) ўрта асрларга мансуб энг йирик бино ҳисобланади. 1300- 1400 йиллар оралиғида қурилган. Усмонийлар империяси 1571 йили Фамагустани қўлга киритгандан сўнг, собор масжидга айлантирилиб, бино шу кунгача масжид бўлиб келмоқда. 1954 йилдан бошлаб бинога Усмонли империясининг Босниядаги бош вазири Лала Мустафо Пошо исми берилган.\nНикосиядаги ушбу масжид Туркия Кипрга кирганидан кейин, орол ва шаҳарнинг мусулмон бўлмаган қисмида мусулмонлар ибодат қиладиган энг муҳим жойлардан бири сифатида аҳамият касб эта бошлаган. Қурилиш 1571 йили тугаган. Масжиднинг узунлиги 60 метр, минораси бор. Ҳозирда масжид намозхонлар учун ҳам, сайёҳлар учун ҳам очиқ. Бугунги кунда, ундан асосан Кипр Республикасининг жанубий қисмига асосан қўшни араб давлатлари ва Болқондан сайёҳлик ёки бизнес мақсадларида келадиган мусулмонлар фойдаланадилар. Шунингдек, Никосиянинг жанубий қисмига ўтган кипрлик турклар кундалик сафарларида масжиддан фойдаланадилар.\nУшбу масжид ҳам христиан соборидан масжидга айлантирилган. Шимолий Никосияда жойлашган. Ўтмишда шаҳарнинг асосий масжиди бўлган. Салимия масжиди Кипрда сақланиб қолган энг катта ва энг қадимги готика услубида қурилган мажмуадир. Умуман олганда, масжид 2500 намозхонни сиғдиришга қодир бўлиб, 1750 м2 майдонга эга. Никосияда сақланиб қолган энг маҳобатли масжид айнан Салимия масжидидир.\nКипр дунё дунё мамлакатлари Махсус таҳлил\n1886 10:59 21.12.2021\n925 09:35 06.12.2021\n2373 21:35 14.09.2021\nКипр ўрмонларига ўт кетди (фото)\n824 11:35 05.07.2021\n1288 14:14 21.02.2021


«Болонья» «янги Балотелли» билан кучаймоқчи\n«Эвертон» ҳужумчиси Мойзе Кен қишда «Болонья»га ўтиши мумкин.\nGazzetta dello Sport журналисти Николо Скира хабарига кўра, «Болонья» раҳбарияти ёш ҳужумчини ижарага олиш таклифи билан инглизларга мурожаат қилган. «Ириска»лар эса бунга қарши эмас.\nИталияда «янги Балотелли» лақабини олган Мойзе шу йил ёзда «Ювентус»дан «Эвертон»га ўтган эди. Аммо 19 ёшли футболчи ҳозирча Англияда ўзини намоён қилолмади ва 13та ўйинда майдонга тушиб, атиги 1та голга ҳаммуаллифлик қилди.\nКеннинг «Эвертон» билан имзолаган шартномаси 2024 йилгача мўлжалланган. Аввалроқ, унинг хизматига «Милан» ва «Рома» клублари қизиқиш билдираётгани ҳақида хабарлар тарқалган эди.


* Газета мавзуга қайтади\nТаълим самарадорлиги шароитга ҳам боғлиқ\nПрезидентимизнинг жорий йил 22 июндаги "Республика иқтисодиёти тармоқлари ва ижтимоий соҳаларини 2017/2018 йиллар куз-қиш даврида барқарор ишлашга комплекс тайёрлашни таъминлаш чора-тадбирлари тўғрисида"ги қарорига мувофиқ вилоятимизда кенг кў¬ламли ишлар амалга оширилди.\nМаълумотларга кўра, "аҳо¬ли эҳтиёжлари инобатга олиниб, жорий йилнинг 20 ноябрига қадар вилоятга 12 минг 600 тонна кўмир етказиб берилган. Ижтимоий соҳа объектлари режадаги 8 минг 100 тонна кўмир билан тўлиқ таъминланган бўлса-да, ўрганишлар асносида қўшимча равишда яна 4 минг 200 тонна қаттиқ ёқилғига эҳтиёж мавжудлиги маълум бўлди. Қўшимча 3 минг 500 тонна кўмир келтирилиб, туманлар бўйича тақсимланди. Кам таъминланган қарийб 100 хонадонга 29 тонна кўмир бепул тарқатилди. Чекка ҳудудлардаги аҳолига 1 минг 339 тонна кўмир имтиёзли нархларда етказиб берилди.\nГаз босими пасайиши оқибатида ўтган йили вилоятдаги 68 та кўп қаватли уй, 3 та умумтаълим мактаби, 6 та мактабгача таълим муассасасини иситишда муаммолар юзага келган эди. Жорий мавсумда бунинг олдини олиш мақсадида уларга хизмат кўрсатадиган қозонхонага 1,6 километрлик юқори босимли алоҳида газ қувури тортиш ишлари якунланди. 1,2 километри монтаж қилинди, қолган қисмини монтаж қилиш ва синов ишлари 5 декабргача тўлиқ якунланиши назоратга олинди..."\nБу маълумотномани ўқиб, қиш-қировли кунларга кўнгилдагидек ҳозирлик кўрилганига ишонч ҳосил қилдик. Бир қарашда муаммо йўқдай. Бироқ мавжуд ҳолат ҳамма жойда ҳам ижобий деб бўлмайди. Айни шу борада ҳудудлардаги аҳволни ўрганиш мақсадида Когон туманида бўлдик.\nТуман ҳокимлиги мутасаддиларининг қайд этишича, хонадонларнинг иситиш тизими таъминоти борасида муайян ишлар амалга ошириляпти. Туманда мавжуд 21 та мактабнинг тўрттаси табиий газ етиб бормайдиган, учтаси газ босими паст бўлган аҳоли пунктлари ҳудудида жойлашган бўлиб, мазкур таълим муассасаларида кўмир ва газ билан иситишга мослаштирилган қозонхоналар мавжуд. Газ тармоғидан узиб қўйилган ҳудудлар аҳолиси ва ижтимоий соҳа объектларига кўмир ва суюлтирилган газ етказиб бериляпти. Жумладан, 2731 та хонадон шундай хизматдан фойдаланмоқда. Ҳудуд миқёсида 1905 тонна кўмир, 720 тонна брикетга буюртма берилган ва захира яратилган. Аҳолининг асосий қисми табиий газ билан таъминланган ҳудудларда истиқомат қилади.\n1-умумтаълим мактаби Работипоён қишлоғи ҳудудида жойлашган. Таълим муассасасига кираверишда бизни мактаб директори қарши олди. Ташрифдан муддаомизни тинглагач, ичкарига йўл бошлади. Йўл-йўлакай суҳбат чоғида ҳудуддаги намунали уйлар тармоғидан ҳомийлик кўмаги асосида 1200 метрлик газ қувури тортиб келтиришгани, иситиш тизимида муаммо йўқлигини таъкидлади. Шу мақсадда бизни дастлаб қозонхона ва ошхонага бошлади. Бироқ газ босими юқорилигига қарамай, иситиш батареялари ва ўқув хоналаридаги ҳароратни қониқарли деб бўлмасди. Ўқувчиларнинг аксарияти дарсда қишки ки¬йимларда ўтирарди. Директордан бу ҳолатга изоҳ сўраганимизда, иситиш қозонхонаси яқиндагина ёқилганини айтиб, болаларга танбеҳ бериш билан чекланди. Биз мактабга кириб борган маҳал соат тўққиз яримдан ошган, ўқувчилар аллақачон 2-соатга мўлжалланган дарс¬ларда қатнашаётган эди. Бу пайтда иситиш тизими мўътадил ишлаётган бўлиши лозим эди-ку, деган фикр кўнглимиздан ўтди.\nБаҳоуддин Нақшбанд номли маҳалла фуқаролар йиғини ҳам шу мактаб биносида жойлашган экан. МФЙ котибасининг маълум қилишича, газ тармоғидан узиб қўйилган ҳудудлар учун 70-80 тоннагача кўмир етказиб берилиши белгиланган. Бундай ҳудудлар таркибига Боғиболо, Саржўймозор, Пўлотчи қишлоқлари киритилган.\nГазлаштирилган қишлоқлар рўйхатида қайд этилган Работипоёндаги ҳолат билан танишишга киришдик. Ҳу¬дуддаги 1-мактаб директорининг қишлоқда газ босими паст¬лиги сабабли намунали уйлардан газ тортиб келишгани ҳақидаги гапи бизни шу манзилга етаклади.\nБироқ суҳбатдошларимизнинг аксарияти газ босими пастлигидан шикоят қилишди.\n— Газ ўзига яраша, — дейди қишлоқ фуқароларидан бири Аскар Жўраев. — Босим жуда паст. Ўтин сотиб олишга тўғри кел-япти. Мутасаддилар газ бор, деб айтишади. Лекин бу газ билан уй иситишнинг ҳам, ов¬қат қилишнинг ҳам имкони йўқ.\nНавбатдаги манзилимиз — Пўлотчи қишлоғи катта йўл ёқасидан анча ичкарида жойлашгани сабабли йўналишли таксига ўтирдик. "Дамас" русумли уловда икки аёл суҳбатлашиб ўтирар, ҳар замонда ҳайдовчи ҳам уларнинг гапига аралашарди. Чамаси, машина йўловчилар билан тўлишини кутишаётган эди. Суҳбат мавзуси эса биз ўрганаётган масала экан.\nСаржўймозор қишлоғилик Гулнора Пиримованинг куюниб гапириши диққатимизни тортди.\n— Пўлотчи қишлоғида 20-мактаб филиа¬ли жойлашган, — деди у. — Невараларимиз шу мактабда ўқийди. Шароити яхши эмас. Айниқса, қишда болалар совқотиб касал бў¬либ қолишади. Шунинг учун кунда, кунора болаларга уйда ғамланган ўтиндан бандча-бандча боғлаб, бериб юборамиз.\n— Бунинг устига, мактабда ошхона ҳам йўқ, — суҳбатга аралашди пўлотчилик Сония Абдуллаева. — Бир қўлида дафтар-китобу егулик жойланган сумка, иккинчи қўлида ўтин. Совуқда қийналиб бориб келишади.\nЙўловчилар мактаб филиалини ўз кўзимиз билан кўришимиз кераклигини қайта-қайта уқтиришди. Такси қўзғалди. Мактаб томон йўл олдик. Қишлоқ четидаги мослаштирилган бинода жойлашган мактабдаги ҳолат бекатдаги аёллар айтганидек экан. Бошланғич синф ўқувчиларига қулайлик туғдириш мақсадида ташкил этилган, учта ўқув хонасига эга филиал дарсхоналари илиқ, лекин тутун, чала ёнган ўтин ҳиди анқиб турибди.\n— Деразаларга целлофан қоқдик. Ҳозирча ишлатиб туришимиз учун мактаб маъмурияти 900 килограмм кўмир етказиб берди, — дейди ўзини Мамлакат Атоева деб таништирган бошланғич синф ўқитувчиси. — Ота-оналар фарзандларининг совуқда қолишини истамай кўпинча уйларидан ўтин бериб юборишади. Биз, ўқитувчилар ҳам қараб турмаймиз. Ҳар йили ёзда мактаб ёнидаги боғдан ўтин йиғиб, қиш учун ғамлаб қўямиз.\nАфсуски, ҳолат юзасидан мактаб директори ва мутасаддилардан тайинли фикр ололмадик. Туман ҳокими ўринбосари З.Шарипов бу масалада Халқ таълими вазирлигига 2019 йилда мактаб филиали учун янги бино қуриш таклифи киритилгани, тасдиқдан ўтса, янги бино қурилиб, филиал ўқувчилари учун шароитлар яхшиланишини айтди.\nСафаримиз давомида куз-қиш мавсумига тайёргарлик борасида Когон туман Халқ қабулхонасига аҳолидан келиб тушган мурожаатлар билан ҳам танишдик.\nҚабулхона мутахассиси Меҳринисо ¬Қодирова тақдим этган маълумотларга кўра, туманнинг "Туткунда" МФЙдаги Шейхон, Кафтархона қишлоқлари, "Сухор" МФЙдаги Ўзбекистон кўчаси, "Янги ҳаёт" МФЙдаги Қутрабод, Туркманўғли қишлоқлари, "Ниёзҳожи" МФЙдаги Ниёзҳожи, Ганчкаш қишлоқлари, "Сорғун" МФЙдаги Арабхона, "Мустақиллик" МФЙдаги Кўрак, "Тунироқ" МФЙдаги Элач қишлоқларидан хонадонларда табиий газ босими пастлиги, суюлтирилган газ етказиб берилиши билан боғлиқ мурожаатлар келиб тушган.\nКўпгина мурожаатлар жиддий ўрганилиб, уларнинг ечими топилганлиги бу борадаги фаолият самарали йўлга қўйилганлигидан далолат. Аммо биз гувоҳ бўлган баъзи муаммолар ҳам айни шу тарзда қисқа муддатларда ечим топса, кўнгилдагидек бўларди. Зеро, қиличини қайраб кириб келган қишнинг ҳеч бир баҳонаю узр-маъзурни қабул қилмаслиги аён ҳақиқат. Гап ёш авлод камолоти ҳақида кетганда эса баҳонага асло ўрин қолмаслиги керак.\n:: орқага № 101, 13.12.2017


Қачон тугайди бу ишлар? • NeMolchi.uz\nBosh sahifa Statistikalar Қачон тугайди бу ишлар?\nҚачон тугайди бу ишлар?\nЎтган йилнинг август ойида содир бўлган воқеа эсингизда бўлса керак. 11 август куни Сардор севган қизи билан паркда эрталабги бадантарбия қилиш мақсадида югуришаётганди. Жасур исмли ўтиб кетаётган йигит қизнинг ҳақорат қилиб ўтиб кетади. Сардор ундан қиздан кечирим сўрашни талаб қилади, у эса буни инкор этди. Йигитлар кечқурун учрашишга келишиб олишди. Жасур ёлғиз эмасди – у билан 15 тача йигитлар келди. Гапдан-гап чиқиб, йигитлар урушиб кетишди. Жасур дўстларидан бири – Акбар исмли йигит Сардорни пичоқлайди.\nСардонинг дўстлари уни касалхонага олиб боради. 4 соат мобайнида шифокорлар унинг ҳаёти учун курашади. Унинг аҳволи оғир эди, 2 литр қон йўқотиб, буйраги шикастланган экан.\nКейин нима бўлди:\nИкки йигит – Жасур ва Акбарнинг ота-оналари Сардор оиласига моддий зарар – операция, даволаниш, дори-дармонга кетган ҳаражатларни қоплашди. Моддий зарар суммаси 14 млн сўм эди.\nСардрнинг онаси Ферузанинг айтишича, иккита оила суммани бўлишиб олиб, ҳар бири 7 млн сўмдан тўлаб беришди.\n«Моддий зарарни тўлаб бергач, иккала оила ҳайрон – биздан яна нима исташмоқда? Судья эса уларга моддий зарар бошқа, маънавий зарар бошқа нарса эканлигини тушунтирди. Маънавий зарар ҳам тўлашлари кераклигини тушунтирди. Лекин иккала оила ундай пуллари йўқлигини пеш қилмоқда».\nСардони жароҳатлаган йигит – Акбар онасининг айтишича, уларнинг оиласи бир хонали уйда яшайди, оилада фақат эри ишлайди, унинг ҳам ойлиги катта эмас.\n«Ўғлим вояга етган, ўзи учун ўзи жавоб берсин, деб айтди Акбарнинг ойиси. Мен эса сўз олиб: яхши, унда ўғлимнинг буйрагини қайтаринг, деб айтдим, бизга бошқа ҳеч нарса керак эмас. Менинг ўғлим энди 18 га кирди, ривожланиши, ўқиши, хаётдан завқ олиши керак, у эса ногирон бўлди. Буйрагини қайтаринг».\nСуҳбат ўхшамади. Ўша йигитларнинг оналари, Феруза уларни кечирмаганлигида айблашди. Эмишки, улар бир неча бор узр сўрашга олдига боришган экан.\n«Ундай бўлмаган. Судья уларга бир ҳафта ичида нима қилсангиз қилинг, лекин улар сизни кечирмаса, судларга қатнашдан чарчайсиз деганидан кейингина олдимга келишди. Қандайдир егулик билан патнис кўтариб келишди, лекин мен уларни ҳайдаб солдим».\nФерузани ҳайрон қолдиргани, унга ва ўғлига айни ёрдам керак бўлган пайтда улар қаерда эди? Айбдорлар ҳатто кечирим сўрагани йўқ. Камига йигитлар судда Сардор пичоқ устига ўзи йиқилганини айтишибди…\nСардор клиник ўлимни кечирди. Феруза ўғли омон қолгани учун тинмай шукрлар айтади. Лекин айбдорлар ҳамон озодликда.\n«Қонунлар гўё айбдорлар томонида. Улар вояга етмаган, деярли жазо ҳам олишмади. Суд уларга 1 йил 8 ой муддатга озодликдан чеклаш жазосини тайинлади. Маълум пайтда улар шаҳарда бемалол юра олади. На шартли муддат бор, на бошқа».\n«Хаёт инсонга бир марта берилади. Ҳеч кимнинг унга даҳл қилиш ҳаққи йўқ. Жасур исмли йигитнинг ҳали-ҳамон қалбларимизда. Уни ўлимига сабабчи бўлганлар ҳам деярли жазоланмади. Истаган одам бошқасини уриши, ўлдириши мумкин бўлган – бу қандай жамият бўлди?! Қонунлар қачон ишлайди?»


Хитой Вашингтонга иккинчи жаҳон уруши тарихини эсга олишни маслаҳат берди\n11:05 / 08.02.2017\nВашингтон Жануби-Хитой денгизидаги баҳсли ороллар ҳақидаги баёнотларидан сўнг Иккинчи жаҳон уруши тарихини ёдга олиши керак. Хитой ташқи ишлар вазирлиги раҳбари Ван И шундай баёнот билан чиқди, дейилади идора сайтида.\n«1943 йилги Қоҳира декларацияси ва 1945 йилги Потсдам декларациясида Япония Иккинчи жаҳон уруши натижаларига кўра Хитойга аввал эгаллаб олинган ерларни, жумладан, Спратли (Наньша) архипелаги оролларини қайтариб беришга мажбурлиги белгилаб қўйилган», - дея таъкидлаб ўтди Хитой ТИВ раҳбари.\nВан Ининг эслатишича, 1946 йилда Пекин Америка томони кўмагида қонуний асосда Наньша архипелаги ороллари мустақиллигини қайтариб берган. Бироқ кейинчалик бир қанча давлатлар ноқонуний йўл билан бу оролларнинг маълум бир қисмини эгаллаб олди, бу эса Жануби-Хитой денгизида вазиятнинг кескинлашувига олиб келди.\nВазирнинг таъкидлашича, баҳсли ороллар масаласи бунга жалб этилган томонларнинг маслаҳатлашувлари ва мулоқоти ёрдамида ҳал этилиши лозим.\nАввалроқ АҚШ давлат котиби Рекс Тиллерсон Америка Японияни ҳимоя қилиш бўйича ўзига олган мажбуриятни бажаришга тайёрлигини тасдиқлади. Унинг таъкидлашича, ушбу архипелаг “Япония юрисдикциясида бўлиб, у Вашингтон ҳамда Токио ўртасидаги ўзаро ҳамкорлик ва хавфсизлик кафолатлари Келишувининг бешинчи моддаси таъсир доирасига тушади”.\nМаълумот учун, Япония ва Хитой ўртасидаги ҳудудий баҳс нефть конлари топилган Сенкаку оролларига алоқадор. Бу ерни Япония назорат қилади, бироқ Хитой 60-йиллар охиридан бошлаб унга даъво қилади.


АҚШ ўз элчихонаси ходимларини кўчириб келиш учун Афғонистонга 3 минг аскар жўнатади\n26 май 2022, Тошкент вақти: 18:56\nКобулдаги АҚШ элчихонасининг девори\nҚўшма Штатлар ўзининг Кобулдаги элчихонаси ходимларини эвакуация қилишни таъминлаш мақсадида Афғонистонга вақтинча 3 минг нафарга яқин ҳарбий хизматчисини жўнатади. Бу ҳақда 12 август АҚШ Давлат департаменти ва Пентагон маълумот тарқатди. Мазкур баёнот Афғонистонда ҳукумат кучлари мудофаасининг тобора заифлашиб бораётгани ва “Толибон” гуруҳи йирик шаҳарларни босиб олгани ҳақидаги хабарлар манзарасида берилган.\nДавлат департаменти вакили Нед Прайс айтишича, АҚШнинг Кобулдаги элчихоначи ёпилмайди, аммо ходимлар сони унинг фаолият кўрсатиши учун зарур бўлган энг кам миқдоргача қисқартирилади. Қолган ходимлар — айрим маълумотларга кўра, улар сони мингдан зиёд — эвакуация қилинади.\nПентагон хабарномасига мувофиқ, америкалик ҳарбийлар яқин 48 соат ичида Афғонистонга етиб боради ва Кобул аэропортига жойлаштирилади. Уларнинг вазифаси элчихона ходимларини эвакуация қилишни таъминлашдан иборат бўлади. Шунингдек, АҚШ америкалик ҳарбийлар билан ҳамкорлик қилган, виза олиш ҳуқуқига эга ва мамлакатдан кетишни хоҳловчи афғонларни олиб чиқиб кетиш учун авиарейслар сонини кўпайтиради.\nАҚШ ҳарбийларининг Афғонистонга йўлланиши кутилмаган қарор бўлиб, толибларнинг ҳужумлари фавқулодда шиддат касб этганидан далолат бермоқда. Қўшма Штатлар мамлакатдан ўз қўшинларини олиб чиқиб кетишни август ойи охиригача якунлаши керак, айни пайтда у ерда 650 нафарга яқин америкалик аскар қолган бўлиб, улар Кобул аэропорти ва АҚШ элчихонасини қўриқламоқда.\nХабар қилинишича, Афғонистондаги ўз элчихонаси персоналини эвакуация қилиш учун Британия ҳам мамлакатга бир неча юз аскарни вақтинча жўнатади.\nҚўшма Штатлар 12 август куни Афғонистонда хусусий тартибда бўлиб турган фуқароларини мамлакатдан зудлик билан чиқиб кетишга чақирган.\nМахсус хизматларнинг сўнгги хулосасига кўра, толиблар Кобулни яқин 1-3 ой ичида босиб олиши мумкин. 12 август куни “Толибон” ҳаракати мамлакатдаги учта муҳим шаҳар — Ғазни, Ҳирот ва Қандаҳорни ишғол қилгани ҳақида хабарлар ёйинланди. Ғазни ва Ҳирот бой берилганини Афғонистон ҳукумати ҳам расман тан олган.


Пастдарғомдаги агрокимё ширкатининг икки ишчиси номаълум моддадан заҳарланиб вафот этди\n27 январ 2022, Тошкент вақти: 22:43\nСамарқанд вилояти Пастдарғом туман ҳокимияти икки нафар ишчининг номаълум моддадан заҳарланиб ўлгани юзасидан суриштирув ўтказиш учун 23 ноябрь куни махсус комиссия ташкил қилди.\nҲокимиятнинг билдиришича, 17 ноябрь куни тумандаги “Балхиён” маҳалла фуқаролар йиғини ҳудудидаги “Агрокимё таъминот сервис” МЧЖга киришда ўрнатилган металл контейнердан икки нафар ишчининг жасади топилган.\nДастлабки суриштирувда ишчилар номаълум моддадан заҳарланиб ўлгани аниқланган. Мазкур воқеа эса бахтсиз ҳодиса сифатида малакаланган.\nСўнгги бир-икки ой ичида Ўзбекистоннинг қатор ҳудудларида техник хавфсизлик қоидаларига риоя этмаслик оқибатида ишчи-ходимларнинг ўлим ҳолатлари қайд этилди.\nЖумладан, Бухоро вилоятининг Когон шаҳрида 16 ноябрь куни сув қувурлари ётқизиш учун қазилган ҳудудда тупроқ ўпирилиши оқибатида икки киши ҳалок бўлди.


Россия жавоб чоралари кўради\n25 июн 2022, Тошкент вақти: 15:21\nРоссия президенти Дмитрий Медведев АҚШнинг Чехия ҳудудида мудофаа тизими элементларини жойлаштириш режасига оид шартномасига жавоб чоралари кўрилишини маълум қилди.\nУнинг айтишича, Россия ҳукумати бу шартнома имзоланишидан қаттиқ ранжиган.\n“Шартнома имзоланиши бизни умуман қониқтирмайди, бу ҳақда мен ҳамкасбларимизга очиқчасига етказдим. Албатта, бу масалада биз жазавага берилмаймиз, бироқ жавоб чораларини кўриб чиқамиз”,- деди Д.Медведев.\nБундан бироз аввал Россия Ташқи ишлар вазирлиги ҳам агар мазкур шартнома Чехия парламенти томонидан ратификация қилинса, расмий Москва бунга жавобан ҳарбий-техникавий услубларни қўллаши тўғрисида баёнот тарқатди.


15:31 / 28.04.2017 1513 pdf Ўқиш режими + -\nҲикматлари пардаланган дунёнинг пардаси фақат Раббул Оламийн тақдир қилган инсонларга очилди. Улар набийлар, набийларнинг суҳбатида бўлган зотлар ҳамда Аллоҳдан чин дилдан қўрққан олимлардир. Набийлар ва саҳобалар даври тугаган бўлса-да, уларнинг меросхўрлари – олимлар қиёматгача барҳаёт. Абу Ҳанифа вафот этган йили Имом Шофеъий туғилгани каби, олим кетидан олим дунёга келавергай, заминимиз олимсиз қолмагай, иншааллоҳ.\nАммо унутмаслик керакки, Аллоҳ бир қавмни илмсиз қолдиришни хоҳласа, уларнинг уламоларини олади ва бошқа олим бермайди. Илмнинг, олимнинг қадрини билмайдиганлар шундай жазоланади. Мана шу назар билан бугунги ҳолатимизга қарайдиган бўлсак, Аллоҳ ўнгласин, анчагина ачинарли аҳволдамиз. Олимлар ҳақида бўлар-бўлмас гаплар, ғийбатлар айнан мусулмонларимиз орасида урчиган. Аслида улар олимларни эъзозлашга, этакларини маҳкам тутишга, йўлларидан юришга маъсул эдилар. Бир ҳадиси шарифда: «Олимларни паст санаманглар, Аллоҳ таоло илм бераётганида уни паст санамаган», дейилган. Демак, илмни ва олимни қадрлай билишимиз керак.\n«Расулуллоҳ (соллаллоҳу алайҳи васаллам) бир устун олдида хутба ўқир эдилар. Кейин саҳобалар у зотга (соллаллоҳу алайҳи васаллам) минбар қуриб беришди. Шунда ҳалиги устун ўкирган овоз чиқарди, Аллоҳнинг расули унинг олдидан кетгани учун йиғлади. Сўнг Расули акрам (соллаллоҳу алайҳи васаллам) келиб, ҳалиги устунни силаб юпатдилар. Шундан кейин устун тинчланди».\nҲасан Басрий ҳазратлари ушбу ривоятни сўйлар эканлар, қавмга қарата: «Шу ёғоччалик бўлмасангиз-а, Расулуллоҳни (алайҳиссалом) шу ёғоччалик яхши кўрмасангиз-а», деган эдилар.\nҲасан Басрий олим, қавмни Аллоҳ ва Расулининг муҳаббатида тутиб тургувчи, залолатдан огоҳ этиб, маърифат сари бошлагувчи зот эдилар.\nОлимлар омилар кўзи илғамайдиган, фаҳми идрок этмайдиган жиҳатларни кўришади. Устун йиғлаганию Расули акрам (соллаллоҳу алайҳи васаллам) уни юпатганлари воқеаси билан қавм-нинг ҳолатини чиройли муқояса қилган ва энг таъсирчан ўгитлар берган Ҳасан Басрий каби олим зотлар ҳар бир замонга, ҳар бир маконга керак.\nПайғамбарлардан қолган мерос ҳамон бор, тақсимоти адолатли, берилгани билан тугамайдиган мерос у. Фақат уни оладиган муносиб қалблар керак, ҳасан қалблар...\n15:31 / 28.04.2017 1412\n15:31 / 28.04.2017 1543\n3087 15:41 / 28.04.2017\n1650 15:37 / 28.04.2017\n1475 15:09 / 28.04.2017\n3118 15:36 / 28.04.2017


Ўзбекистонда сўз эркинлигига берилган навбатдаги зарба\n"Озодлик" радиосининг Тошкент бюроси ёпилиши Ўзбекистонда сўз эркинлигига берилган навбатдаги зарба сифатида кўрилмоқда. Ўзбекистон Ташқи ишлар вазирлиги душанба куни радио раҳбариятига йўллаган мактубида "Озодлик"нинг Тошкентдаги бюроси аккредитациясини узайтришга раддия билдирган ва радио мухбирларини Ўзбекистонда ноқонуний фаолият юритганликда айблаган. "Озодлик" радиоси президенти Жефф Тримбл Ўзбекистон ҳукуматининг радиостанция Тошкент идорасини ёпиш қарорини қаттиқ қоралаб, бу инсон ҳуқуқларига зарбадир ва Ўзбекистондаги сўз эркинлиги билан боғлиқ шундоғам аянчли вазият учун катта зиён бўлади, - деб айтган.\n"Озодлик" радиоси сўз эркинлиги чекланган Ўзбекистонда 1996 йилдан бери фаолият юргизиб келган. Андижонда 13 май куни ҳукумат кучлари тинч оламонни ўққа тутгани билан боғлиқ воқеалардан сўнг бошқа чет эл оммавий ахборот воситалари қатори "Озодлик"ка ҳам маҳаллий матбуотда хуружлар бошланди. Радио мухбирларига қарши тазйиқлар кучайди. Август ойида "Озодлик"нинг Намангандаги мухбири Носир Зокир хавфсизлик ҳизмати ходимини ҳақорат қилганлик айби билан қамоққа олинди. Мухбирларга телефон орқали тахдидлар қилинди. Ҳукумат "Озодлик" ва бошқа чет эл ахборот воситаларини, террорчиларни қўллаганликда ва ахборот хуружида айблаб келди.\n"Озодлик" радиосининг Тошкент бюроси ёпилишидан, аввал бир қанча чет эл ахборот воситалари Ўзбекистонда фаолиятини тўхтатган ва мухбирларини чақиртириб олган. Ўтган ой "Би-Би-Си" Жаҳон Ҳизмати ҳам хавфсизлик билан боғлиқ сабаблар туфайли Ўзбекистонда фаолиятини вақтинча тўхтатганини эълон қилган эди. "Би-Би-Си"нинг камида етти мухбири, жумладан Моника Уитлок тазйиқлар кучайиши ортидан Ўзбекистонни тарк этишга мажбур бўлган.\nЎзбекистонда тазйиқлар тўлқини бошқа чет эл мухбирларини ҳам четлаб ўтмади. Андижон воқеаларини жойдан туриб ёритган Уруш ва Тинчликни ёритиш Институти мухбирлари биринчилардан бўлиб Ўзбекистонни тарк этишга мажбур бўлди.\nТашкилот асос солган ўзбек-рус тилидаги "Uznews.net" Интернет сайти блок қилинди. Уруш ва тинчликни ёритиш институти собиқ мухбирларидан бири Галима Бухорбоева ҳозир Ню-Йорк шаҳрида яшамоқда. "Бугунги кунда Ўзбекистоннинг Шимолий-Кореяга айланиб бораётганини кузатиш мумкин. Лекин Шимолий Кореядан фарқли Ўзбекистон сиёсий изоляцияга узоқ дош беролмаса керак. Сабаби Ўзбекистонда иқтисодий вазият жуда оғир, аҳолиси қашшоқ аҳволга тушиб қолган. Каримовнинг ўзи Қирғизистон мисолида қозонни қопқоғини очиб буғини чиқариб туриш кераклигини, акс холда бу қозон портлаб кетиши мумкинлигини айтган. Айнан "Озодлик" радиоси Ўзбекистонда буғнинг озгина бўлса ҳам чиқишига имкон яратиб келган. Ҳозир эса Каримовнинг ўзи бу қозон қопқоғини бутунлай ёпди. Агар бу қозон портлайдиган бўлса, бунга президент айбдор бўлади", - дейди Галима Бухорбоева.\nЎзбекистон Ташқи ишлар вазирлиги "Озодлик" бюроси аккредитациясини узайтирмаслик ҳақида радио раҳбариятига жўнатган мактубда радио мухбирларини Ўзбекистонда ноқонуний фаолият юритганликда айблаган. Мухбирларнинг аккредитациядан ўтмаган ҳолда журналистик фаолият юритиши Ўзбекистон қонунларини қўпол бузиш, деб кўрсатилган расмий хатда. Аммо, ҳуқуқшунос, Лондондаги Хьюман Райтс Уотч ташкилоти мутахассиси Питер Нурландер Ўзбекистон ташқи ишлар вазирлигининг бу даъвосини савол остига қўяди. "Агар шундай қонун бўлса, у сўз эркинлиги борасидаги халқаро ҳуқуқ нормаларига тамомила зид бўлади. Бошқа мамлакатлар радио станциялари, газеталари ҳам штатсиз мухбирларига эга ва уларнинг рўйхатга олиниши шарт қилиб кўрсатилмаган. Шундай экан, Ўзбекистон ҳукуматининг бу қарори жуда таажубланарли", - дейди Питер Нурландер.\nГрузия, Украина ва Қирғизистондаги рангли инқилоблардан кейин бир қанча чет эл нодавлат ташкилотлари Ўзбекистондан қувғин қилинди. Очиқ жамият институти, Сорос жамғармаси, Американинг IREX тадқиқотлар кенгаши, Интерньюс-Нетворк ташкилотлари шулар жумласидан. Бугунги кунда булар қаторига "Озодлик" ҳам қўшилди.


Нега ўзимизда ишлаб чиқарилган пойабзалга талаб кам? / Ўзбекистон янгиликлари, энг сўнгги хабарлар\nЖАМИЯТ 0 Шархлар 4953 кўрилди\nНега ўзимизда ишлаб чиқарилган пойабзалга талаб кам?\nСавол туғилади: ҳақиқатдан ҳам ўзимизда ишлаб чиқарилаётган оёқ кийимлар сифатсизми? Наҳот, улар ўша чет элники билан рақобатлаша олмаса?\nШу каби саволлар билан “Оила даврасида” газетаси мухбири «Ўзбекчармпойабзали» уюшмаси бошқаруви раисининг ўринбосари Шарифжон ШЕРАЛИЕВга мурожаат қилди.\n— Айтинг-чи, бугун мамлакатимизда қанча пойабзал ишлаб чиқарилади?\n— Ҳар йили республикамизда жами 12 миллион жуфт пойабзал тайёрланади. Унинг қарийб 7,5 миллиони уюшмамиз ҳиссасига тўғри келади.\n— Пойабзалнинг асосий қисми аҳолининг қайси қатламига мўлжалланган?\n— Асосан эркаклар оёқ кийими кўп чиқарилмоқда. Ҳозир уюшма ва унинг таркибидаги корхоналар эркаклар оёқ кийимига бўлган талабни 70-80 фоизга қаноатлантирмоқда. Улар чет элникидан 30-40 фоиз арзон.\n— Аммо айрим харидорлар бир хил дизайндаги маҳсулотни ўзимизникидан кўра, чет элникини қимматроққа бўлса-да, харид қилишни афзал билади. Маҳаллий маҳсулотни сотиб олишга нима монелик қилмоқда?\n— Бу ерда ҳамма гап хорижий брэндга бориб тақалади. У маҳсулотнинг 2-3 баробар қимматлашишига олиб келади. Ушбу масалада тенгма-тенг рақобат қилиш мақсадида Италиянинг бир машҳур компанияси брэнди билан ишламоқчи бўлдик. Аммо улар бунинг учун жуда юқори шартларни қўйишди. Шу боис лойиҳа уюшмага тўғри келмади. Биз аввало, халқнинг истаги, талаби асосида иш юритишимиз лозим. Нарх-навони мўътадил ушлаб туришимиз керак.\n— Дўконларимизда ўзимизда ишлаб чиқарилган аёллар ва болалар пойабзали жуда кам. Бу муаммонинг ечимини топишда қандай ишлар олиб борилмоқда?\n— Аёллар ва болалар пойабзали ишлаб чиқарадиган корхоналаримиз йўқ эмас. Аммо бир йилда атиги юз минг жуфт аёллар пойабзали тайёрланади. Айни пайтда бу пойабзаллар аҳоли эҳтиёжининг 13 фоизини таъминламоқда. У ҳам бўлса, енгил оёқ кийимлари ҳисобига. Ҳозир ёзги ёки олди ёпиқ шаклдаги бошмоқлар четдан келмайди. Ҳаммасини ўзимиз ишлаб чиқарамиз.\nХушбичим, модага монанд туфли, этиклар ишлаб чиқаришда айрим муаммолар мавжуд. Бу, ўз навбатида, янги модельерлар, дизайнерлар, кадрлар масаласини ўртага қўяди. Буни ҳал этиш мақсадида Тошкент тўқимачилик ва енгил саноат институтида ўтган йилдан бошлаб қўшимча соҳалар очилди.\nҲозир бу ерда технологлар, дизайнерлар, конструкторлар ва тери бўйича мутахассисликлар бор. Тез орада терини қайта ишлаш бўйича ҳам соҳа очилади.\n— Ортопед шифокорларнинг таъкидлашича, кейинги пайтларда болалар ўртасида яссиоёқлик кўпайиб бормоқда...\n— Айни шунинг учун болалар оёқ кийимини, айниқса, ортопедик пойабзалларни ишлаб чиқаришга катта эътибор берилади. Аслида, пойабзални кийишдан аввал, аҳолининг ўртача оёқ ўлчами аниқланади. Унинг структураси, тузилмасини билиш лозим. Ўзбекистон билан, дейлик, бошқа мамлакат халқининг оёқ ҳажми бутунлай фарқ қилади. Масалан, бизда эркакларнинг оёқ ўлчами ўртача қирқ икки бўлса, Хитойда қирқ-қирқ бирни ташкил этади. Аёлларимизники эса ўттиз саккиз ҳисобланса, у ерда ўттиз олти. Демак, улардаги пойабзалларнинг технологик тайёрланиш жиҳатлари бизга тўғри келавермайди.\n— Жойларда уюшмага қарашли болалар учун махсус пойабзал дўкони борми?\n— Биргина Тошкент шаҳрининг ўзида элликдан ортиқ дўконда ўзимизда чиқарилган болалар пойабзали бор. «Ўзсаламан», «Пойабзаллар уйи», умуман кўп жойда маҳаллий товарларимиз сотилмоқда.\n— Спорт оёқ кийимлари асосан хорижий брэндларники. Уларни ҳам ўзимизда ишлаб чиқаришни йўлга қўйиш мумкинми?\n— Бу жуда мураккаб жараён. Биринчидан, ҳар бир спорт турига алоҳида кроссовка тайёрлаш керак. Иккинчидан, унинг қатъий талаби бор: дунё стандартига жавоб бериши лозим. Улар алоҳида сотиб олинади. Аммо мактаб ўқувчилари учун мўлжалланган спорт пойабзаллар етарлича. Буни Болалар спортини ривожлантириш жамғармаси билан келишилган ҳолда тайёрлаб келмоқдамиз.


Бугун Россия ва Беларус президентлари Сочида учрашмоқда.\nРоссия президенти Владимир Путин Беларус президенти Александр Лукашенка билан Мустақил Давлатлар Ҳамдўстлигига жорий этилиши лозим бўлган ислоҳотларни муҳокама этиш истагида эканини айтди. Лукашенка бу фикрга қўшилишини маълум қилди.\n“Жаҳон ва МДҲда юз бераётган воқеаларни инобатга олган ҳолда, биз яна бир масалани муҳокама этишимиз ва у бўйича қарашларимизни кўриб чиқишимиз лозим. Россия-Беларус алоқаларига келсак, яшириб ўтирмайман, бу борада ҳеч қандай муаммолар йўқ”, - деди жумладан Лукашенко.\nПрезидент Путиннинг айтишича, МДҲга аъзо давлатлар ташкилотга оид турли таклифлар билан чиқишган.\nМДҲга собиқ иттифоқнинг 12 республикаси киради.


Тафсири Нобулсий: "Кофирун" сураси | Azon.uz - Ахборот-таҳлилий портал\nТафсири Нобулсий: "Кофирун" сураси\n20:00 05.03.2019 1038\n1. (Эй, Муҳаммад!) Айтинг: «Эй, кофирлар! 2. Мен сизлар ибодат қилаётган нарсага ибодат қилмасман. 3. Сизлар ҳам мен ибодат қиладиган (Аллоҳ)га ибодат қилувчи эмассиз. 4. Мен сизлар ибодат қилган нарсага ибодат қилувчи эмасман. 5. Сизлар ҳам мен ибодат қиладиган (Аллоҳ)га ибодат қилувчи эмассиз. 6. Сизга – ўзингизнинг динингиз, менга – ўзимнинг диним».\nБу сура ва ундан кейинги келадиган “Ихлос”, “Фалақ” ва “Наас” суралари Пайғамбар алайҳиссаломга Аллоҳ таоло томонидан “Айтинг” деган буйруқ билан бошланяпти. Бундай бошланишининг сабаби Расулуллоҳ соллаллоҳу алайҳи васаллам томонидан айтилган гаплар ўзларининг гаплари эмас, балки оламлар Роббиси томонидан нозил қилинган ваҳий эканини билдиради. Зотан, Пайғамбар алайҳиссаломнинг вазифалари Роббилари томонидан буюрилган ишларни қандай бўлса шундайлигича инсонларга етказиш эди. Худди шундай “Кофирун” сураси ҳам “Айтинг” деган буйруқ билан бошланишидаги ҳикмат шудир.\n“Кофирун” сўзи “кофирлар” деган маънони ифодалайди. Араб тилида “куфр” сўзи “беркитиш”, “юз ўгириш”, “такаббурлик қилиш” ва “ҳақни тан олмаслик” каби маъноларда келади. Инсон бирор ҳақиқатни кўриб туриб тан олмаса, уни ўша нарсага нисбатан кофир киши дейилади. Аллоҳ таолонинг неъматларига шукр қилмаса, уларга бепарво бўлса, уни неъматларга нисбатан кофир дейилади. Аллоҳ таолодан юз ўгириб, тан олишдан кибр қилса ва дунёси билан овора бўлса, уни Аллоҳ таолога кофир бўлди дейилади.\nАллоҳ таолога кофир бўлганлар ҳам турли бўлади. Масалан, Аллоҳ таолонинг борлигини инкор қилувчилар. Бундай инсонлар тарихда жуда кам кузатилган.\nАллоҳ таолонинг оламлар тарбияткунандаси деб тан олмайдиганлар ҳам бор. Бундай кофирлар Аллоҳ таолони махлуқотларининг барча эҳтиёжларини қондирмайди, уларга доимий мадад бермайди деб эътиқод қилишади.\nАллоҳ таолони илоҳ деб тан олмайдиган кофирлар ҳам бор. Бундай кофирлар юқоридаги кофирлар тан олмаган нарсаларни тан олишади. Яъни, Аллоҳ таолони бор, оламлар робби, инсонларнинг эҳтиёжини қондиради, деб эътиқод қилишади. Бироқ улар ёлғиз Аллоҳ таолонинг ўзига ибодат қилинадиган ўринларда бошқаларни ҳам шерик қилишади, яъни барча иш Аллоҳ таолонинг қўлида эмас деб эътиқод қилади, борлиқдаги ҳар нарса унинг изни билан ҳаракатланиб, унинг изни билан тўхташини ва барча махлуқотларга берувчи ҳам, улардан олувчи ҳам, хоҳлаганининг қадрини баланд қилувчи ҳам, хоҳлаганининг қадрини пасайтирувчи ҳам ягона Аллоҳ таолодир, деб тан олмайди.\nАллоҳ таолонинг гўзал исмларига ҳам кофир бўлганлар бор. Бундай кофирлар ер юзининг турли ўлкаларида бало-офатлар, сув тошқинлари, зилзилалар ва очарчилик, қурғоқчиликлар рўй берганини эшитиб ёки кўриб, бу ҳолатлардан аччиғи чиқиб: “Ўзи ҳаёт шу, фақат бойлар мазза қилиб ҳаёт кечиришади, балога қолганлар, қийинчилик кўрадиганлар фақат фақирлар” деб айтади. Бундай дейиш Аллоҳ таолонинг гўзал исмлари, ҳикмати, раҳмати ва адолатига куфр келтиришдир.\nКуфр сўзи фақат юқорида айтганларимизга чекланиб қолмайди, яна шундай кофирлар борки, улар намоз, рўза, закот ва ҳаж амалларини бажарганлиги сабабли ташқи томондан қараганда мусулмонларга ўхшайди. Бироқ ичидан Аллоҳ ва расулидан юз ўгирган бўлади. Ундай инсонларни мунофиқлар дейилади. Аллоҳ таоло шундай марҳамат қилади:\nНафақа (садақа)ларининг қабул қилинишидан тўсган нарса бу – уларнинг Аллоҳга, Расулига куфр келтирганлари, намозга фақат суст ҳолда келишлари ва нафақа (садақа)ни фақат ёқтирмаган ҳолларида беришларидир. ("Тавба" сураси, 54-оят).\nМунофиқлар дунёвий мақсад учун Ислом динига кирадилар. Улар Аллоҳ таолонинг оятларини арзимаган матоҳ эвазига сотадилар. Энг катта ғами дунё бўлади. Аллоҳ таоло ва расулининг буйруқларидан бўйинтовлайди. Шу қилган ишлари сабабли Аллоҳ таоло уларни фосиқ деб номлаган:\nМунофиқлар, албатта, фосиқдирлар. ("Тавба" сураси, 67-оят).\nШуни билингки, кофирлар мусулмонлар билан киришиб кета олмайди, улар орасида дин масалаларида муроса қилинмайди, қарашлари бир-бирига тўғри келмайди. Чунки, куфр билан иймон бир-бирига зид бўлган тушунчалардир. Чунки кофирнинг йўли бошқа, мусулмоннинг йўли бошқа. Кофирнинг ўзига хос фикрлаши, барча хоҳиш-истакларининг дунёга боғлангани, дунёдан бошқа нарсани кўрмаслиги ҳамда одоб-ахлоқ, қадр-қиммат, охират тушанчаларининг йўқлиги ва худбинлиги борлиги билан мусулмон кишидан кескин фарқ қилади. Кофир билан мусулмон худди касал билан соғлом одамга ўхшайди. Соғлом одам юқумли касаллиги бор киши билан аралашиб юрмагани каби кофир билан мусулмон ҳам эътиқод, тушунча, дунё қарашларда бир-бири билан аралашиб юра олмайди.\n“Кофирун” сураси кофирларга нидо қилиш билан бошланди. Юқорида кофирларнинг кимлиги, уларнинг турлари ҳақида баён қилдик. Кофирлар билан мусулмонлар эътиқод, тушунча, дунё қараш, хоҳиш-истаклар, мақсадлар ва қадриятлар борасида асло келиша олмаслигини, бирлаша олмаслигини ҳам айтдик. Ояти каримадаги нидо юқорида зикр қилинган барча турдаги кофирларга қаратилгандир.\nМен сизлар ибодат қилаётган нарсага ибодат қилмасман – бу ояти каримани баъзи муфассирлар умумий маънода келган, дейишади. Шунда умумий маънога кўра ояти кариманинг маъноси қуйидагича бўлади: “Мен сизлар ибодат қилаётган барча нарсага ибодат қилмайман”, яъни инсонлар Аллоҳ таолодан бошқа нимага қуллик қилсалар, шуларнинг барчасига ибодат қилмасликни қамраб олади. Масалан, баъзи инсонлар молу дунёнинг қули бўладилар, унга ибодат қиладилар. Яна баъзилари либосларнинг қули бўлади. Либоси ғижим бўлмаслиги учун кечгача намоз ҳам ўқимай қўяверади. Абу Ҳурайра розияллоҳу анҳудан ривоят қилинади, Пайғамбар алайҳиссалом айтдилар: “Динор, дирҳам, либос, кийим қуллари ҳалок бўлсин. Агар (шулардан бирортаси) берилса рози бўлади, агар берилмаса рози бўлмайди”, дедилар.\nЯна баъзилари қорнига қул бўлади. Айримлари эса аёлларга қул бўлади. Аёлга етишиш учун аёл буюрган барча ишларини қилади, нима деса бўйинсунади. Айримлар ўзига ўхшаган инсонларга қуллик қилади. Ишидан хайдамаслиги, маошини камайтирмаслиги учун иш раҳбарига итоат қилади, унинг айтганидан чиқмайди. Бундай кўринишдаги қулликларнинг барчаси маънавий маънода Аллоҳ таолони қўйиб бошқа нарсага ибодат қилиш турига киради.\nБаъзи муфассирлар бу оят суранинг нозил бўлиш сабабига тегишли дейишади. Шунда оятнинг маъноси қуйидагича бўлади:\n“Мен сизлар ибодат қилаётган нарсага (яъни, Лот, Уззо, Яғус, Яъуқ, Наср каби бут-санамларга) ибодат қилмасман”.\nБу суранинг нозил бўлиш сабаби борасида баъзи тафсир китобларида қуйидаги воқеъа келтирилади: Мушриклар Пайғамбар алайҳиссалом олдиларига келишиб: “Эй Муҳаммад, кел, биз сен ибодат қилаётган нарсага ибодат қилайлик, сен ҳам биз ибодат қилаётган нарсага ибодат қиласан. Барча ишларимизда сен биз билан шерик бўл. Агар сен келтирган нарса, биз қўлимиздаги нарсалардан яхши бўлса, шунда сен келтирган нарсага биз ҳам шерик бўламиз ва ундан ўз насибамизни олган бўламиз, агар бизнинг қўлимиздаги нарсалар сен олиб келган нарсадан яхши бўлиб чиқса, сен бизга шерик бўласан ва ундан ўз насибангни олган бўласан”, дейишди. Шунда Аллоҳ таоло “Кофирун” сурасини нозил қилди.\n3. Сизлар ҳам мен ибодат қиладиган (Аллоҳ)га ибодат қилувчи эмассиз – кофирларнинг Аллоҳ таолога ибодат қилишлари ақлга сиғмайдиган нарсадир. Чунки улар Аллоҳ таолога ибодат қилишса, шаҳватларини тарк қилишларига тўғри келади. Шаҳватларни тарк қилиш улар учун энг мушкул иш бўлгани учун ундан асло воз кеча олмайдилар. Гоҳида бир инсон шаҳватига қул бўлган инсонни тўғри йўлга бошламоқчи бўлиб унга насиҳат қилади. Шаҳватга қул бўлган инсон унинг насиҳатини қабул қилмай, у билан тортишади. Мен насиҳат қилувчи инсонга: “Уни ўз ҳолига қўй, у хоҳиш-истакларини ўзига илоҳ қилиб тутган, шундай экан, сенинг насиҳатингни асло олмайди ва ўз гумроҳлигидан қайтмайди”, деган бўлардим. Мадомики кофир инсон хоҳиш-истак ва шаҳватлари сари ҳаракат қилиб унга чуқур шўнғиб борар экан, ҳаргиз Аллоҳ таолога ибодат қилмайди, Ул Зотнинг буйруқларига бўйсунмайди, қайтариқларидан қайтмайди. Бундай инсоннинг ҳаётдаги энг олий мақсади дунёдаги барча хоҳиш-истакларга етишиши бўлади. Бу йўлда ҳатто жонини фидо қилишга тайёр бўлади. Шунинг учун ҳаётда ҳалок бўлаётган инсонларнинг ҳолатини ўргансангиз, уларнинг аксари хоҳиш-истаклари ортидан қувганлигига гувоҳ бўласиз.\n4. Мен сизлар ибодат қилган нарсага ибодат қилувчи эмасман. 5. Сизлар ҳам мен ибодат қиладиган (Аллоҳ)га ибодат қилувчи эмассиз.\nКофирун сурасида кейинги оятларнинг такрор бўлиб келиши – юқоридаги оятларнинг маъносини янада таъкидлаш ва кучайтириш учундир, яъни мусулмонлар кофирлар ибодат қиладиган нарсаларга ҳозир ҳам, келажакда ҳам ҳаргиз ибодат қилмайдилар, худди шунингдек кофирлар ҳам мадомики, ўз-хоҳиш истакларига қул бўлар ва ўз гумроҳликларидан қайтмас экан, мусулмонлар ибодат қиладиган Аллоҳ таолога ҳаргиз қуллик қилмайдилар, Ул Зотга ибодат қилмайдилар!\n6. Сизга – ўзингизнинг динингиз, менга – ўзимнинг диним».\n“Кофирун” сурасида ислом уммати учун муҳим ва фойдали кўрсатма бор. Мусулмонлар билан кофирлар ўртасини ажратиб турувчи фарқ бўлиши лозимдир. Мусулмон яшашида, тутган йўлида, алоқа-муносабатларда, таълим олишда, олди-берди ишларида, шерик тутишида, дўстлашишида, оила қуришида, тоинки, ҳаётнинг барча жабҳаларида кофирлардан фарқ қилиши зарурдир. Ушбу санаб ўтилган ишларда мўмин одам кофирлардан ажралиб турмаса, улардан фарқланмаса, бу ҳолатлар унинг иймонига салбий таъсир кўрсатмай қўймайди.\nМасалан, бир мусулмон кишининг ҳаёт тарзи, фикрлаши, эътиқоди бошқа бўлган дўстлари бўлса, улардан секин-секин узоқлашиши, улар билан турли йиғилиш ва мажлисларда ўтирмаслиги, имкон қадар алоқани узиши керак. Агар ундай қилмаса, дўстлари уни ўз домига тортиши мумкин, натижада иймони худди туз сувда қандай эриса, шундай эриб кетиш хавфи бўлади. Бир қоидани доим ёдда сақлаш керакки, ким ёшлигидан нимага кўра улғайса, қариши ҳам, вафот этиши ҳам, қайта тирилиши ҳам шунга биноан бўлади.\nАйтинг (эй, Муҳаммад): “Агар оталарингиз, фарзандларингиз, ака-укаларингиз, хотинларингиз, қариндошларингиз, меҳнат билан топган мол-мулкларингиз, касод бўлишидан қўрққан тижоратингиз ва ёқтирган масканларингиз сизлар учун Аллоҳ ва Расулидан (Мадинага ҳижрат қилишдан), Унинг (тоати) йўлидаги жидду-жаҳд қилишдан (кўра) суюклироқ бўлса, (унда) то Аллоҳ ўз амри (азобини) келтиргунига қадар кутиб турингиз! Аллоҳ (эса) фосиқлар қавмини ҳидоят этмагай”. ("Тавба" сураси, 24-оят).\nЭй, имон келтирганлар! Сизлардан олдин Китоб берилганлардан динингизни мазах ва ўйин қилиб олганлар ҳамда кофирлар билан дўст тутинмангиз. Мўмин бўлсангиз, Аллоҳдан қўрқингиз! ("Моида" сураси, 57-оят).\nБугунги кунда кўпчилик мусулмонларда ачинарли ҳолатларни гувоҳи бўламиз. Улар ўз динларини қўйиб, ғарбнинг урф-одатларига тақлид қилишмоқда. Қизиғи шундаки, бундай қилмишларига: “Бугун ғарб ҳамма соҳада илдамлади, улар биздан ақлли бўлиб кетишди, ишонмасангиз, уларнинг баланд-баланд уйларини, боғу роғларини кўринг. Биз улардай бўлишимиз учун эллик-юз йиллар бор” деб сабаб келтиришади. Яна айримлари оғизларини кўпиртириб: “Ғарбда эркаклар бориб дам оладиган денгиз соҳиллари, пляжлари бор. У ерда аёллар очиқ-сочиқ юришади”, дейишади. Ҳар бир ишларида ғарбликларга тақлид қилишади. Ўзлари ҳам улардай кийиниб, аёлларини ҳам улардай кийинтиради. Мусулмонларга тўғри келмайдиган ҳар хил пляж, кўнгилочар жойларга аёллари билан бирга боришади. Бундай ишларини маданият деб баҳолашади.\nЯна айрим мусулмонлардаги ачинарли ҳолат шуки, аёлини бегона эркаклар олдида очиқ-сочиқ юришига парво қилмайди. Аллоҳ таоло ҳаром қилган турли ичимликлар бор жойларга қатнашади. Шариъатга зид бўлган турли хил урф-одатларга амал қилади. Дўстлари томонидан бу ишлар шариъатга зид эканлиги айтилганида, у: “Бу ишимни одамлар мен ҳақимда ёмон гумонга боришидан қўрқиб қилдим”, дейишади. Ҳолбуки инсон шариъатга зид бўлган ҳар қандай урф-одатлар ва тақлиднинг барча турларини оёғи остига қўймагунича, иймони комил бўлмайди.\nАйрим инсонлар “Кофирун” сурасидаги хитоб Пайғамбаримиз алайҳиссалом даврларидаги мушрикларга хос, деб ўйлашади. Ҳолбуки бу китоб Аллоҳ таолонинг каломи эканини, унинг қиёматга қадар дастури амал эканини, унинг ҳукмлари ҳар замон ва ҳар маконга тўғри келишини унутишади.\nПайғамбар алайҳиссалом бу сурани ухлашдан олдин ўқишликка тавсия қилганлар. Навфал Ашжаъийдан ривоят қилинади: “Мен Расулуллоҳ соллаллоҳу алайҳи васалламга сизнинг олдингизга ухлашимдан олдин нима айтишимни ўргатишингиз учун келдим”, дедим. Ул зот: “Қул йаа айюҳал каафируун”ни ўқиб, уни якунлаганингда ухла. Чунки у ширкдан сақланишга сабабдир”, дедилар.\nАбу Ҳурайра розияллоҳу анҳудан ривоят қилинади, Пайғамбар алайҳиссалом бомдод намозининг икки ракаатида “Қул йаа айюҳал каафируун” ва “Қул ҳуваллооҳу аҳад”ни ўқидилар.\nБу сура мусулмонларга кофирлардан фарқли бўлишга ундайди. Эй биродарим, сизнинг ўзингизга хос ва муносиб ўрнингиз бор, сизнинг ўзингизга хос динингиз, тарбиянгиз, хулқингиз бор. Унга бошқа нарсалар аралашиб қолишидан эҳтиёт қилинг!\n Имом Бухорий раҳимаҳуллоҳ ўз “Саҳиҳ”ларида келтирганлар.\n Ибн Ҳиббон раҳимаҳуллоҳ ўз “Саҳиҳ”ларида келтирганлар.\n Имом Муслим раҳимаҳуллоҳ ўз “Саҳиҳ”ларида келтирганлар.


Ливерин капсулалар – Meducate.uz – Дорилар ҳақида маълумотлар ўзбек тилида\nHome Йўриқномалар Ливерин капсулалар\nПрепаратнинг савдо номи: Ливерин\nТаъсир этувчи модда (ХПН): оксиматрин\nфаол модда: оксиматрин – 0,1 г;\nёрдамчи моддалар: бета-циклодекстрин, натрий лаурилсульфати, магний стеарати;\nқобиғини таркиби: желатин, титан диоксиди, натрий лаурилсульфати, ПЭГ, кўк рангли ялтироқ бўёвчи, тартразин.\nТаърифи: корпуси оқ рангли, қопқоқчаси оч яшил рангли қаттиқ желатин капсулалар. Капсуланинг ичидагиси – оқ ёки оқиш рангли, ҳидсиз, аччиқ таъмли гранулалар ёки кукун.\nОксиматрин – кам учрайдиган тетрациклохинолизидин алкалоидидир. Оксиматрин тулкиқуйруқ Софоранинг фаол ингредиенти бўлиб, яллиғланишга қарши, антибактериал, аллергияга қарши, ўсмаларга қарши, вирусларга қарши (В гепатити вирусига қарши), фиброзга қарши таъсир кўрсатади, юрак ритмини нормаллаштиради, иммунитет ва оқ қон таначаларининг даражасини оширади, жигарни ҳимоялайди, детумесценция ва диурезни яхшилайди, биологик жавоб реакциясини оширади.\nОксиматрин вируслар репликацияси (кўпайиши) ни ингибиция қилади, жигар ҳужайраларининг парчаланишини камайтиради ва жигарни фиброзланишдан ҳимоя қилади, шунингдек сафрони оқиб чиқишига ёрдам беради.\nОксиматрин юрак қисқаришларини бошқаради, кўпчилик сабаблар оқибатида ривожланган аритмияларга қарши таъсир қилади, коронар артерияларини кенгайтиради, қон оқимини яхшилайди ва юрак ҳужайраларига кислородни етиб келишини яхшилайди, миокардитни чақирадиган Коксаки вирусига қарши таъсир қилади. Оксиматрин цитоплазмада эркин Са2+ ионларининг даражасини оширади, шунингдек ц-АМФ (циклик аденозинмонофосфат) ни қисқартиради, шундай қилиб, оксиматрин ҳужайра мембранасига таъсир қилиш ва Са2+ ионлари ҳамда ц-АМФ нинг даражасини ўзгартириш орқали иммун тизимига таъсир кўрсатади.\nОксиматрин ўсма ҳужайраларининг ўсишини бевосита ингибиция қилади.\nОксиматрин терининг аллергик касалликлари ва инфекцияни даволашда қўлланади, узлуксиз ишлаб чиқариладиган кератиноцит ҳужайраларини сусайтиради, ўзига хос тангачаларни ишлаб чиқариб, псориаз бўлган соҳаларни камайтиради.\nОксиматрин IgE антителани шаклланишига таъсир кўрсатмайди, бироқ талоқнинг ҳужайраларига бевосита таъсир қилади. Аллергенлар томонидан аҳамиятли даражада чақирилган семиз ҳужайраларнинг дегрануляциясини ингибиция қилади, шу билан семиз ҳужайраларнинг кўчиб юришини пасайтириш орқали гистаминни ажралиб чиқишини тўхтатади.\nИчга қабул қилинганидан сўнг оксиматрин енгил ўзлаштириладиган шакли бўлган матринга айланади. Препарат меъдада ва ингичка ичакда тез сўрилади. Препарат қабул қилинганидан сўнг 4 соатдан кейин меъда ва ингичка ичак орқали препаратнинг 94,7% сўрилади. Препарат асосан ўт пуфаги, буйраклар, жигар, ичак, суяк кўмиги, талоққа тақсимланади. Матрин қонда барқарор бўлиб, у жигарда ҳосил бўлмайди ва сийдик ҳамда аҳлат билан 24 соат давомида ўзгармаган ҳолда чиқарилади.\nсурункали вирусли гепатит В ва С;\nжигар фибрози ва циррози;\nоддий псориазда қўлланади.\nЛиверин ичга 2 капсуладан (0,2 оксиматринга эквивалент) кунига уч марта қабул қилинади. Зарурат бўлганида суткалик дозани кунига уч марта 3 капсулагача (0,3 г оксиматринга эквивалент) ошириш мумкин.\nСурункали вирусли гепатит В ва С, даволаш курси 24 ҳафтани, жигар фибрози ва циррозини даволаш курси 52 ҳафтани ташкил этади.\nОддий псориазда даволаш курси 1 ойни ташкил этади.\nТўлиқ даволаш курси тугаганидан сўнг пациентнинг ҳолатини назорат қилиш ва даволашни давом эттириш заруриятини ҳал қилиш мақсадида мутахассис кўрувидан ўтиш керак.\nЛиверин капсулалар одатда яхши ўзлаштирилади. Нохуш реакцияларни ривожланиш тез-тезлиги паст. Кўнгил айниши, қусиш, оғизда аччиқлик ҳисси, диарея, қориннинг юқори қисмида дискомфорт ва оғриқ бўлиши мумкин. Кам ҳолларда тери тошмаси, кўкракда сиқилиш ва қизиб кетиш ривожланади, улар қўшимча даволашсиз ўтиб кетади.\nЛиверин капсулаларни оксиматрин ва препаратнинг бошқа компонентларига ўта юқори сезувчанлиги бўлган пациентларга қўллаш мумкин эмас.\nЛиверин, ИФН альфа-2b ва рибавиринни бирга қўллаш препаратларнинг таъсирини ўзаро кучайтиради ва ножўя самараларни ривожланиш тезлигини пасайтиради (вирусларга қарши таъсирини кучайтиради, некрозни камайтиради ва гепатоцитларни тикланишини рағбатлантиради, яллиғланишни пасайтиради, иммунитетни бошқаради).\nЯққол ифодаланган буйрак етишмовчилиги бўлган пациентларга препаратни қўллаш тавсия этилмайди.\nЖигар етишмовчилиги бўлган пациентларга Ливерин капсулаларни эҳтиёткорлик билан қўллаш керак.\nЛиверин капсулаларни ҳомиладорлик вақтида қўллаш тавсия этилмайди. Ливерин капсулаларни аёлларга лактация даврида эҳтиёткорлик билан қўллаш керак.\nБолаларда мувофиқ қатъий назоратли клиник тадқиқотлар ўтказилмаган.\nДозасига мувофиқ равишда тузатиш киритиш керак.\nДори воситасини автотранспорт ва потенциал ҳавфли механизмларни бошқариш қобилиятига таъсир қилиш ҳусусияти\nЛиверин капсулалар юқори дозаларда қабул қилинганида ўзига хос физикавий белгилар ва клиник симптомлар ривожланмаган, овқат ҳазм қилиш йўллари фаолиятини бироз бузилиши: меъда дискомфорт, кўнгил айниши, қусиш, қабзият бўлиши мумкин. Ливерин капсулаларни юқори дозалари билан даволанаётган пациентлар синчков кузатувда бўлишлари керак.\n12 капсуладан контур уяли ўрамда.\n2 контур уяли ўрам давлат ва рус тилларидаги қўллаш бўйича йўриқномалар билан бирга картон қутига жойланади.\nЛиверин инъекция учун эритма28.03.2018Кейинги мақола


Сурхондарёда «Cobalt» ва «Жигули» тўқнашди, қурбонлар бор - EFFECT.UZ\nСурхондарёда «Cobalt» ва «Жигули» тўқнашди, қурбонлар бор\n. 03:37 | 03.09.2021\nСурхондарё вилоятида “Cobalt” ва “Жигули” иштирокида ЙТҲ содир бўлиб, ҳайдовчилардан бири вафот этди. Бу ҳақда ЙҲХББ матбуот хизмати хабар бермоқда.\nМаълум бўлишича, 2021 йилнинг 29 август куни соат 17:30 ларда 4К-583 йўлининг 16-километрида ўлим билан боғлиқ йўл-транспорт ҳодисаси содир бўлган.\nАниқланишича, “Cobalt” автомобили “Чинор” маҳалласидан ҳаракатланиб кетаётган вақтда қарама-қарши йўналишида ҳаракатланиб келаётган “Жигули” русумли транспорт воситаси билан тўқнашиб кетган. Тўқнашув натижасида “Жигули” ҳайдовчиси олган тан жароҳатлари сабабли шифохонада вафот этган.\nЙТҲ сабаби ўрганилганда, йўл чизиқлар ва белгилар билан тўлиқ жиҳозланмагани аниқланган\n«Толибон» ваъдасида турмади. Панжширда жанг бошланди\nРибери ўзига янги жамоа қидирмоқда, «Барселона» яна бир юлдузли футболчисидан айрилди\nҚашқадарёда Cobalt Lacetti`га урилиб ағдарилиб кетди\n«Cobalt» ва «ЗИЛ» тўқнашуви оқибати ўлим билан якунланди\n«Ноодатий қасос». Қора “Cоbalt” хайдовчиси 4 кишини босиб ташламоқчи бўлди (видео)\nҚорақолпоғистонда мудҳиш ЙТҲ рўй берди


11:38 / 13.01.2018\nҲар ким ҳам уй-жойи, рўзғори бекаму кўст, ҳавас қиларли бўлишини исташи, тўкин-сочин ҳаёт кечиришга интилиши табиий. Ўзбекистонда қулай ишбилармонлик муҳити яратилди, тадбиркорликка, жумладан, якка тартибдаги тадбиркорлик фаолиятига кенг йўл очилди. Ушбу имкониятлардан фойдаланаётган ишбилармонлар, корхоналарнинг ишчи-хизматчилари, қўли гул ҳунармандлар, савдогарлар, қурувчилар хорижий иш берувчилар таклиф қилаётганидан кам даромад топишаётгани йўқ, деб ёзади “Ҳуқуқ” газетаси.\nОлдингдан оққан сувнинг қадри йўқ, деганларидай бирданига мўмай пул ишлаб топиш илинжида норасмий иш берувчиларнинг ваъдаларига учиб, хорижга чиқиб кетганларнинг аксарияти эса уйларидан йўлкирага пул сўраб олиб, қуппа-қуруқ қайтишга мажбур бўлишяпти. Айримлари одам савдоси қурбонига айланишяпти. Хорижда иши юришганлар ҳам йўқ эмас. Бироқ... Меҳр кўзда, дейдилар. Узоқ вақт кўришмай юрган қариндошлар, эру хотин ўртасида меҳр-оқибат ришталари узилиб бораётганини ҳаётий мисолларда кўриш мумкин. Ўзаро ишончсизлик, рашк туфайли оилалар бузиляпти. Баъзан эру хотиннинг ойлаб, йиллаб айро яшаши фожиали оқибатларни келтириб чиқаряпти.\nСудланувчи Меҳмонали Атҳамов (исм-фамилиялар ўзгартирилган) қирқ беш ёшга киргунича бир неча марта хорижга бориб, ишлаб келган. Онасига пул юбориб турган. Ўғлига енгил автомобиль олиб берган. Сўнгги бор 2016 йилнинг апрель ойида Россияга чиқиб кетган. Турмуш ўртоғи, фарзандлари, ака-укалари билан уяли телефонда гаплашиб юрган.\nОрада рафиқаси Муяссархоннинг телефонини тез-тез ўчириб қўйиши дилида шубҳа уйғотади. Маҳаллий вақт билан соат 22:00ларда рафиқаси жавоб бермагач, тўнғич ўғли Нуралига қўнғироқ қилади.\n- Телефонни онангга бер.\n- Ойим уйда йўқ.\n- Қаёқда юрибди?\n- Билмадим. Эрталаб чиқиб кетганди.\nМеҳмоналининг ичини мушук тимдалайди. Кечаси қайларда, нималар қилиб юрибди? Укасининг телефон рақамини теради. “Фарғонадаги ошхонага ишга кирибди. Қатнаб, ётиб қолиб ишларкан...” Маҳмудалининг сўзлари жаҳлини чиқарди. Рўзғорда ҳеч қандай камчилик бўлмаса, нимага ишлагиси келиб қолибди? Нимага мендан бир оғиз сўрамади, дея 2017 йилнинг 30 март куни хориждан уйига қайтиб келади.\n- Ниманг етмаяпти, нимага ишга кириб олдинг? – холи қолганларида рафиқасини тергайди.\n- Пулларингизни онангизга жўнатсангиз. Зарур бўлиб қолганда ялиниб олсам, боламга дори пулини ҳам қизғониб берса, нима қилай, ишлайманда!\n- Бекор айтибсан. Йиғиштир ишингни.\n- Бўпти, жавобимни беринг.\nБирон марта гап қайтармаган рафиқасининг авзойи Меҳмоналини ҳовуридан туширади. Балки, гумонларим беҳудадир, деган хаёлга боради. Арқонни узун ташлайди. Апрель ойининг бошида укаси Маҳмудали гап топиб келади. “Келинойим Фарғонада ўртоғингиз Сафарбекнинг машинасида юрибди”.\n- Кира қиларкан, мен билан яна уч кишини шаҳарга элтиб қўйди, - дея Муяссархон ўзини оқлайди. Бироқ, Меҳмоналини шубҳа-гумонлар баттар чулғаб олади. Ҳар қадамини пойлашни кўнглидан ўтказади.\n- Ойинг шифохонага бораман, деяпти. Билдирмай кузатгин-чи!\nНурали “Дамас” машинасида онасининг ортидан тушади. Туман марказида Муяссархон Сафарбек билан кўришади, унинг “Матиз” машинасига ўтиради. Йигирма дақиқача гаплашганларидан сўнг машинада кетиб юборишади. Уйдаги уруш-жанжаллардан юрак олдириб қўйган Нурали отасига “Ойим шифокорга учради”, деб ёлғон гапиради. Апрель ойи ўрталарида Муяссархон Фарғонага отланади. Нурали отасининг гапини икки қилмай, ортидан кузатиб боради. Шаҳар марказида Муяссархонни Сафарбек қарши олади. “Матиз” машинасига миндириб кетади. Нурали уларни қўл телефонида суратга туширади. Қувага қайтгач, катта амакиси Элдоралига суратларни кўрсатади.\n- Беркитиб қўй, - дейди амакиси. – Отанг кўрмасин. Кўрса, оқибати ёмон бўлади.\nНурали суратларни “Дамас” машинасининг бардачогига яшириб қўяди. Якшанба куни Меҳмонали ўғлидан калитни олиб, “Дамас”да қорамол бозорига боради. Даллолликда унча-мунча одамга дарс берадиган Сафарбек билан кўришади. Дилига ғашлик оралайди. “Дамас”нинг бардачогини титкилаб, суратларга кўзи тушади. Уйга қайтаётиб, дўкондан ароқ олади. Ичиб ўтирганда кириб келган хотинини “Йўқол, кўзимга кўринма”, дея ҳайдаб солади. Кўчага чиқмай қўяди. Ароқ ичиб ётаркан, фикру хаёлини рафиқасини йўлдан урган “дўсти”дан қасд олиш қамраб олади.\nМеҳмонали 19 апрель, чоршанба куни кундузи соат бирларда ўғли Нуралига машинани ўт олдиришни буюради.\n- Мингчинорга борамиз. Сигир сотиб оламиз. Йўл-йўлакай Сафарбек тоғангни олиб кетамиз. Савдони пишириб беради.\nМеҳмонали қўл телефонида Сафарбек билан гаплашади. Уни “Дамас”га миндириб олишади.\n- Савдолашиб, сигирни олиб берсанг, ювамиз, - деди Меҳмонали йўлда бораётиб. – Қайтишда чойхонада ош қилиб бераман.\nМингчинордаги боғларга етиб боришди. Меҳмонали атайлаб олган темир қозиқни курткаси енгининг ичига яширади. Боғ ичига бошлайди. Ўғлига машинага кўз-қулоқ бўлиб туришни тайинлайди.\n- Дўстингдан топ, деганлари шу экан-да, а? Эй ифлос, ўртоғингни хотини билан ишрат қилиб юрибсанми?\n- Ҳа, юрибман, нима дейсан? Ғунажин кўзини сузмаса, новвос арқонни узармиди, ҳезалак!\nМеҳмонали енгидан темир қозиқни чиқарди-ю, ўзига нисбатан бўйчан, бақувватроқ Сафаралига ташланди. Дуч келган жойига ураверди. Югуриб келиб, ажратишга уринган ўғлини яқинига йўлатмади. Сафарбек йиқилганида ҳам темир қозиқ билан бошига аямай ураверди. Типирчиламай қолгач, ҳансираб қозиқни ирғитиб юборди.\n- Оёғидан кўтар, - ота-бола қонга беланган Сафарбекни машинага ортишди.\nОёқ-қўллари қалтираётган Нурали машинани юргиза олмади. Рулга Меҳмоналининг ўзи ўтирди. Гулистон қишлоғи томон юрди. Йўл-йўлакай тинмай сўкинди. Буғдойзорнинг четида тўхтади. Жасадни буғдойзорда қолдириб кетишди. Элдоралининг уйига кириб боришди. Нурали амакисига бўлган ишни сўзлаб берди.\n- Юр, йўл бошла, - Элдорали жияни билан буғдойзорда ётган, билинар-билинмас нафас олаётган Сафарбекни машинага ётқизиб, шифохонага олиб борди. Бироқ, у йўлда жон берган экан.\nАйбига тўлиқ иқрор бўлган М.Атҳамов узоқ муддатга озодликдан маҳрум этилди.


ҲИСОБОТЛАР ТАҲЛИЛИ… УНДА ЕЧИМ БОР — Uztransgaz\nҲИСОБОТЛАР ТАҲЛИЛИ… УНДА ЕЧИМ БОР\nUztransgaz > Янгиликлар > ҲИСОБОТЛАР ТАҲЛИЛИ… УНДА ЕЧИМ БОР\n“Урганчтрансгаз” унитар корхонасида Хотин-қизлар бошланғич ташкилотининг намунавий ҳисобот сайлов йиғилиши ўтказилди. Унда Хоразм вилояти ва Урганч шаҳар ҳокими ўринбосарлари, Хотин-қизлар қўмитаси раислари, шунингдек, тизимда фаолият юритиб келаётган аёллар иштирок этишди.\nБинобарин, жамиятимизда меҳр-оқибат муҳитини шакллантиришда ҳар жиҳатдан фаол, фидоий ва ташаббускор хотин-қизларнинг ўрни ҳамда таъсири беқиёс. Йиғилишда сўзга чиққанлар ҳам масаланинг айни жиҳатларига алоҳида тўхтаб ўтишди. Иштирокчилар томонидан аёлларнинг ижтимоий-сиёсий ҳаётдаги, оиладаги, иқтисодиётнинг турли соҳаларидаги нуфузини янада ошириш борасида салмоқли таклифлар берилди. Фаол аёллар сафини кенгайтириш, истеъдодли қизларнинг ижодий ва интеллектуал салоҳиятини рўёбга чиқариш ҳамда жойлардаги мавжуд муаммоларни самарали ҳал этишга эътиборни янада кучайтириш зарурлиги таъкидлаб ўтилди.\nМаълумот ўрнида айтиш жоизки, қўмитанинг 60 нафар аъзоларидан 25 нафари конференцияга делегат этиб сайланган. “Урганчтрансгаз” УК Хотин-қизлар қўмитаси раислигига Муборак Каримова сайланди ва тадбир давомида унинг ҳисоботи ҳам тингланди.


Қашқадарёда кинофильмлар намойиши, иншолар танлови ва маданий тадбирлар ўтказилмоқда – Bugun.uz\nЖамият - 12:19 · 06.05.2022\nҚашқадарёда кинофильмлар намойиши, иншолар танлови ва маданий тадбирлар ўтказилмоқда\nКинематография агентлиги Халқ таълими вазирлиги, Маданият вазирлиги, Ўзбекистон Ёзувчилар уюшмаси, Маънавият ва маърифат маркази ва бошқа ташкилотлар вакиллари билан биргаликда режалаштирилган тадбирларда фаол иштирок этиб, «маҳаллабай» тизими доирасида ижодий учрашувлар ўтказмоқда.\nҲар бир маҳаллада «Киноклуб» ихтисослаштирилган автотранспортлари ёрдамида янги миллий филмлар намойиши ташкил этилмоқда. Қашқадарёлик ҳамкасблар сафига республиканинг барча ҳудудларидан киноижодкорлар қўшилмоқда.\n— Биз Қашқадарё вилоятининг чекка ҳудудларида, маҳалла, гузарлар, аҳоли яшаш пунктларида Кинематография агентлиги буюртмасига биноан суратга олинган янги кинокартиналаримизнинг намойишларини ўтказмоқдамиз. Шунингдек, ўзбек киносининг олтин фондидан жой олган миллий филмлар ҳам тақдим этилмоқда. Ўзбек халқи ушбу киноасарларни илиқ кутиб олишмоқда, — дейди Кинематография агентлиги Самарқанд вилояти ҳудудий бўлим бошлиғи Фармон Розиқов.\nҚашқадарё вилоятида юртимиздаги бир қанча санъаткорлар ва ижодкорлар иштирокидаги маданий-маърифий тадбирлар бошланиб улгурди. Кинематография агентлиги ҳам мазкур тадбирларга жалб этилган таниқли киноижодкорлардан иборат «Маърифат карвони»да фаол иштирок этмоқда.\n— Бу каби тадбирлар нафақат киномухлислар, балки санъаткорлар учун ҳам катта мотивасия бўлади. Яхши кинофилмларнинг тарғиботи, жонли ижодий учрашувлар, айниқса, ўзаро мулоқотлар орқали «Янги Ўзбекистон» шукуҳини ҳис этиш, мамлакатимизда бўлаётган ижодий ўзгаришларни мазмун моҳиятини янада чуқурроқ англашга замин яратади, — дея сўзлади Ўзбекистонда хизмат кўрсатган артист, Ўзбекистон Киноарбоблари ижодий уюшмаси раиси Матёқуб Матчонов.\nКеча вилоятнинг Қарши шаҳрида, Яккабоғ тумани Саховат уйида, Нишон туманида, Қарши санаториясида кўнгилочар тадбирлар, ижодий учрашувлар бўлиб ўтди. Шунингдек, Нишон туманида киноижодкорлар, ёзувчилар, зиёлилар ва эстрада юлдузлари билан ёшлар ўртасида киновикториналар ва кино санъатига оид давра суҳбатлари ўтказилди. Фаол иштирокчиларга китоблар ва бошқа эсдалик совғалари тақдим этилди.\nШу билан бирга Президентимиз ташаббуси билан 1 минг 200 дан ортиқ мактабнинг 8-11-синф ўқувчилари ўртасида «Менинг киноқаҳрамоним» мавзусида иншолар танлови ўтказилмоқда. Киноижодкорлар мактабларда намойиш этиш учун «Илҳақ», «Ўткан кунлар», «Матонат мактаби» ва «Абдулла Орипов» филмларини олиб келишган. Филмларни томоша қилгандан сўнг ўқувчилар томонидан ижодий ишлар ёзилади, улар аввал туман, кейин эса вилоят босқичида баҳоланади. Ғолиблар махсус совғалар билан тақдирланади.\n— Киноижодкорларга эътибор керак, халқнинг олқиши ва меҳри керак. Мана шундай тадбирларда биз ана шу меҳрни ҳис этамиз. Бугун Президент ташаббуси билан Қашқадарёга ташриф буюрдик, бу ерда бир қатор ижод вакиллари билан маҳаллалардаги учрашувларда иштирок этиб, ўзбек санъати, айниқса, миллий киномизни тарғиботи билан машғул бўламиз. Бу бизга янада ғайрат ва илҳом бағишлайди, — дея сўзлади Ўзбекистонда хизмат кўрсатган артист Шоҳида Узоқова.\nҚарши шаҳридаги «Шайх Али» маҳалласида жойлашган 18 сонли Мурувват уйида Кинематография агентлиги буюртмасига биноан суратга олинган режиссёр Муҳаммадали Искандаровнинг «Мен террорчи эмасман» филми намойиш этилди.\n— Қашқадарё вилоятидаги маҳаллаларда миллий маданиятимиз ва санъатимизни оммалаштиришга қаратилган тадбирлар ўйлайманки, юқори савияда ўтади. Биз кино ва театр ижодкорлари бу борада халқимиз хизматига бел боғлаб келдик. Ҳар бир маҳаллада миллий филмларимизни севиб томоша қиладиган, яхши киноасарларга бефарқ бўлмаган юртдошларимиз учрайди. Вилоятга сафаримиз орқали ана шу инсонлар билан жонли мулоқотлар уюштириб, миллий филмларимизни биргаликда томоша қиламиз. Бу ҳам биз ижодкорлар учун янада илҳом бағишлайди, — дейди таниқли киноактёр Хуршид Тўхтаев.\n— Сўнгги йилларда кўплаб янги филмлар яратилмоқда, шу сабабли давлатимиз раҳбари томонидан ана шу маърифий филм лойиҳаларини ҳар бир маҳаллага, ҳар бир аҳоли қалбига етказиш вазифаси юклатилмоқда. Тадбирларимиздан кўзланган асосий мақсад ҳам шундан иборат. Ўйлайманки, Қашқадарёнинг ижобий тажрибаси тез орада бутун республика бўйлаб тарқалади, — дея таъкидлади Кинематография агентлиги бош директори Фирдавс Абдухолиқов.


Ўз жонига қасд қилиш муаммоси – Сурхон тонги\nБош саҳифа / Жамият / Ўз жонига қасд қилиш муаммоси\nМарт 1, 2019\tЖамият Изоҳ қолдириш 590 Кўрилди\nУНИНГ ОЛДИНИ ҚАНДАЙ ОЛИШ МУМКИН?\nСуицид дунё мамлакатларининг долзарб муаммоларидан биридир. Бу ҳолат аҳоли айниқса, аёллар, болалар ва меҳнатга лаёқатли фуқаролар орасида кўп кузатилмоқда.\nАфсуски, мазкур муаммо йилдан йилга глобаллашиб, суицидал ҳаракатлар хулқ-атвор шаклига айланиб қолаяпти. Яқин кишисининг узоқ муддатга чет элга кетиши ҳам бунга сабаб бўлмоқда. Негаки, айни пайтда кенг тарқалган меҳнат миграцияси оилалар бутунлигига салбий таъсир кўрсатмоқда. Оқибатда, инсон шахсиятида бошидан ўтказаётган воқеа ва ҳолатларга мослашувчанликнинг бузилиши кузатилиб, инсоннинг яккаланиб қолиши суицидал фикрлар ривожланишига имконият яратади. Ва бу ҳолат айниқса, аёллар ва болалар руҳиятига оғриқлироқ таъсир кўрсатади.\nКейинги вақтларда айрим ёшларимизнинг арзимаган сабаблар туфайли ўз жонига қасд қилаётганлиги ҳақида кўп эшитаяпмиз, кузатаяпмиз. Уларнинг аксарияти шу йўл билан олдидаги тўсиқдан қутилмоқчи бўлишади. Бу каби ҳолатлар кўпгина мамлакатларда ҳам кузатилаётгани учун бунинг олдини олиш муаммолари мутахассислар диққатини жалб этмоқда. Суицид ҳолатларни фақат руҳий касалликлар нуқтаи назаридан баҳолашга қилинган ҳаракатлар эса ўз исботини топмаган. Яъни ўз жонига қасд қилган инсонларнинг деярли 98 фоизи соғлом эканлиги тадқиқотларда ҳам маълум бўлди.\nИнсон муҳим ҳаётий эҳтиёжларини қондириш йўлида зиддиятлар билан тўқнашуви натижасида пайдо бўлувчи танг вазиятда юзага келувчи ўткир эмоционал ўзгаришлар суицидал кризисни келтириб чиқаради. Бу вазиятнинг келиб чиқишида қуйидаги келишмовчиликлар катта роль ўйнайди:\n— Иш фаолиятининг хусусиятлари ва шахсий муносабатлар, яъни муайян вазифаларни еча олмаслик, ҳамкасблар билан шахсий зиддиятлар, раҳбар ёки қўл остидагилар билан зиддиятлар.\n— Оилавий муносабатларда учрайдиган салбий ҳолатлар, яъни тан олинмаган севги, яқин кишисининг хиёнати, ажрашиш, яқин кишисининг оғир касаллиги ёки ўлими.\n— Шахснинг жамиятга зид хулқи, яъни жиноий жавобгарликдан, шарманда бўлишдан қўрқиш.\n— Моддий-маиший қийинчиликлар.\n— Соғлиги билан боғлиқ омиллар, сурункали соматик касалликлар, жисмоний камчиликлар, жинсий ожизлик, руҳий хасталик.\nИнсоннинг жисмоний ва руҳий етилишида, ирода, феъл-атворнинг шаклланишида оила муҳитининг ўрни беқиёсдир. Болалар ва ўсмирлар орасида суицидларнинг шаклланишига оиласида мавжуд бўлган қуйидаги салбий омиллар ҳам сабабчи бўлиши мумкин:\n— Ота-онадаги руҳий ўзгаришлар, депрессия (тушкунлик) ҳолатлари ёки руҳий касалликлар,\n— алкоголизм, наркомания ёки бошқа ахлоқсизлик ҳолатлари,\n— оила тарихида ўз жонига қасд қилиш ҳодисаларининг бўлганлиги,\n— оиладаги зўравонлик,\n— оила аъзоларининг бир-бирига ва болаларга эътиборсизлиги, меҳрсизлиги ва оилавий муаммоларни муҳокама қилмасдан қолиб кетиши,\n— ота-оналарнинг жанжали ва ҳиссиёт таранглиги, тажовузкорлик,\n— оила бузилиши, ўлим ҳолати, ота ёки онанинг уйдан кетиши,\n— яшаш жойини тез-тез алмаштириш,\n— ота-онанинг ўта қаттиққўллиги,\n— боланинг ҳолатидаги ўзгаришларни ва атроф-муҳитнинг салбий таъсирини ўз вақтида пайқамаслик.\nБундан ташқари, суицидал хулқнинг ривожланишида ёшлар ва ўсмирларнинг жаҳлдорлик, тажовузкорлик, ўзига ортиқча ишониш ва ўзини камситиш хислатлари каби шахсий феъл-атворидаги қирралар ҳам сабаб бўлади. Хўш, уларда бу каби белгилар намоён бўла бошласа, қандай йўл тутиш керак, деган савол туғилади.\nАввало, ёшлар билан ўзаро ишончга асосланган муносабат риштасини боғлай олишимиз керак. Суҳбат давомида у ўз истаги билан қалбидаги ички кечинмалар ва муаммоларни баён эта олсин. Суҳбатда бизнинг гап оҳангимиз, самимий меҳрибонлик кўрсатишимиз ва уни тоқат билан тинглай олишимиз, суҳбатдошимизни шахс сифатида ўзимизга тенг деб қабул қила олишимиз, албатта, муҳим. Суҳбатни оддий саволлар бериб, босиқлик билан, тергов даражасига етказмай олиб боринг ва муаммони четламай, муҳокама қилишга урининг. Керакли сўз топмасангиз ҳамдардлик билан тинглай олинг. Суҳбатдошингизнинг яхши фазилатларини таъкидлаб боришни унутманг! Бунинг билан сиз суҳбатдошингизни ўз-ўзини ҳурмат қилиши, ўз қадрини ижобий баҳолаши, оила ва жамиятдаги ўрнини англаши, келажак ҳаётини режалаштириши, иродали инсон бўлиб етишиши йўлида ишонч пайдо қиласиз.\nИнсоният яратилишининг ўзи бир мўжиза. Унинг ҳаёти гўзал бўлмоғи шарт. Ҳаётимизни гўзал қилишимиз учун эса ақлимизни доимо чархлаб боришимиз зарур. Бунинг учун эса ақлни пешлайдиган бадиий китобларни ўқиб, ҳаёт тажрибаларимизни ошириб борсак, биз дуч келадиган муаммоларга оқилона ечим топа оламиз.\nвилоят руҳий-асаб касалликлар\nТэгларжонига қасд суицид\nКейинги ЭЪТИБОРСИЗЛИК ОҚИБАТИ\nФеврал 13, 2018\t7,382


Олти киши ҳақида сўраб суриштирилмайди – Imom Buxoriy xalqaro ilmiy-tadqiqot markazi\nHome / МАҚОЛАЛАР / Олти киши ҳақида сўраб суриштирилмайди\nОлти киши ҳақида сўраб суриштирилмайди\n18/09/2018\tМАҚОЛАЛАР, ҲАДИС 499 кўрилган\nعَنْ فضَالَةَ بْنِ عُبَيْدٍ، عَنْ النَّبِيِّ صَلَّى الله عَلَيه وسَلَّم، قَالَ: “ثَلاَثَةٌ لاَ يُسْأَلُ عَنْهُمْ: رَجُلٌ فَارَقَ الْجَمَاعَةَ، وَعَصَى إِمَامَهُ وَمَاتَ عَاصِيًا، فَلَا يُسْأَلُ عَنْهُ. وَأَمَةٌ أَوْ عَبْدُ أَبِقَ مِنْ سَيِّدِهِ. وَامْرَأَةٌ غَابَ زَوْجُهَا، وَكَفَاهَا مُؤْنَةَ الدُّنْيَا، فَتَبَرَّجَتْ وَتَمَرَّجَتْ بَعْدَهُ. وَثَلاَثَةٌ لاَ يُسْأَلُ عَنْهُمْ: رَجُلٌ نَازَعَ اللهَ رِدَاءَهُ، فَإِنَّ رِدَاءَهُ الْكِبْرِبَاءُ، وَإِزْارَهُ عِزُّهُ. وَرَجُلٌ شَكَّ فِى أَمْرِ اللهِ. وَالْقَنُوطُ مِنْ رَحْمَةِ اللهِ”\nФазола ибн Убайддан ривоят қилинади: Набий соллаллоҳу алайҳи васаллам: “Уч кимса ҳақида сўралмайди:\nЖамоадан ажраб имомига осий бўлган ва осий ҳолда ўлган киши.\nХожасидан қочиб кетган чўри ёки қул.\nЭри дунё(яшашлиги)нинг нафақасини таъминлаб қўйиб, сафарга (ундан узоққа) кетганда очилиб-сочилиб кўчада юрган аёл.\nЯна уч кимса ҳақида ҳам сўралмайди:\nАллоҳ билан Унинг ридоси бўлган кибриёни ва изори бўлган иззатни талашган одам.\nАллоҳнинг ишига шак келтирган одам.\nАллоҳнинг раҳматидан ноумид бўлган одам” – дедилар.\nФазола ибн Убайд – Саҳоба. Унинг тўлиқ исми Фазола ибн Убайд ибн Нофиз ибн Қайс Ансорий Авсий бўлиб, куняси Абу Муҳаммаддир. Фазола Уҳуд ва Хандақ жангларида ва Мисрнинг фатҳида қатнашган. У фақиҳ бўлиб, Дамашқда қозилик қилган ва у жойда яшаган. У зот бир нечта ҳадисларни ривоят қилган. У томонидан ривоят қилинган ҳадислар Имом Бухорийнинг “Ал-адаб ал-муфрад”, Имом Муслим, Абу Довуд, Имом Термизий, Имом Насоий ва Имом Ибн Можжалар ҳадис тўпламларида келтирилган.\nУшбу ҳадисда Расулуллоҳ соллаллоҳу алайҳи васаллам олти ёмон сифатни икки қисмга ажратиб, учта-учтадан баён қилмоқдалар:\nБиринчи қисм: Уч кимса борки, уларга нима бўлгани ҳақида сўраб-суриштирилмайди. Чунки қилган уч амали сабаб мусулмонлар ичида уларнинг ҳурмати ва қадр-қиймати қолмайди. Улар ўз қилмишлари ила ўзларининг обрўларини тўккан одамлардир.\n“Жамоадан ажралиб имомига осий бўлган ва осий ҳолда ўлган киши”.\nБидъатга берилган, мусулмонлар жамоасидан ажралиб чиққан, уларга хилоф қилган ва тажовузкорлик қилган одам жамоат олдидаги ҳурмати ва эътиборини йўқотади. Унинг ҳолидан ҳеч ким хабар олмайди ва у киши ҳақида сўралмайди.\n“Қочиб кетган чўри ёки қул”.\nХўжасига итоатсизлик қилиб, машаққатларга сабр бардош қилмасдан қочиб кетган чўри ёки қулнинг ҳам ҳурмати ва қадру-қиймати бўлмайди. Бу ҳолат аввал бўлган, ҳозир йўқ.\n“Эри дунёнинг нафақасини таъминлаб қўйиб, сафарга (ундан узоққа) кетганда очилиб-сочилиб кўчада юрган аёл”.\nЭркак иш билан сафарга чиқаётиб аёлнинг нафақасини таъминлаб кетган. Аёл эса эри йўқлигида ўзига оро бериб, кўча-кўйда очилиб-сочилиб юриб, эрини унга бўлган ишончини поймол қилди. Бундай шахснинг ҳам жамоатчилик ичида ҳурмат-эътибори бўлмайди. Унинг қадру қиймати қолмайди. Шу сабабли у аёл ҳақида ҳам ортидан сўраб-суриштирилмайди.\nИккинчи қисм: Яна уч кимса борки, уларга ҳам нима бўлгани ҳақида сўраб-суриштирилмайди.\n“Аллоҳ билан Унинг ридоси бўлган кибриёни ва изори бўлган иззатни талашган одам.”\n“Кибриё” ва “иззат” сифатлари фақат Аллоҳ таолонинг ўзигагина хос бўлиб, бу сифатлар бандага тўғри келмас экан. Шунинг учун, ким бу сифатлар билан сифатланишга уринса, Аллоҳ таоло билан талашган ҳисобланади. Шунинг учун “кибриё” ва “иззат” сифатлари билан сифатланишга уринган банда Аллоҳ азза ва жалланинг азобига дучор бўлар экан.\nШу боисдан ҳам кибрли ва иззатталаб бўлган одамнинг ҳам мусулмонлар жамоаси ичида ҳурмат ва эътибори қолмас экан. Ундан ҳам ҳол-аҳвол сўралмайди ва у ҳақида бировдан сўраб-суриштирилмайди.\n“Аллоҳнинг ишига шак келтирган одам”.\nАллоҳнинг ишига шак келтириш Аллоҳнинг ўзига шак келтириш билан баробар десак, муболаға қилмаган бўламиз. Бу сифатга эга одам ҳам мусулмонлар жамиятида ўз обрў-этиборини йўқотади. Уларнинг ичида унинг қадр-қиймати қолмайди. Унинг ҳақида ҳам ортидан эслаб, сўралмайди.\n“Аллоҳнинг раҳматидан ноумид бўлган одам”.\nБанда ҳеч қачон Аллоҳ таолонинг раҳматидан ноумид бўлмаслиги лозим. Ноумид бўлиш фақат шайтонга хосдир. Аллоҳ таолонинг раҳматидан фақат шайтонгина ноумиддир.\nАллоҳ субҳанаҳу ва таоло Қуръони каримда “Зумар” сурасининг 53-оятида “Эй ўз жонларига исроф (жабр) қилган бандаларим, Аллоҳнинг раҳматидан ноумид бўлманг! Албатта, Аллоҳ барча гуноҳларни мағфират этар. Албатта, унинг ўзи ўта мағфиратли ва ўта раҳмли зотдир”, – деб марҳамат қилган. Аллоҳ таоло Ўзи бандаларини Аллоҳнинг раҳматидан ноумид бўлмасликка буюриш билн бирга раҳмати кенглиги ва чексиз эканини баён қилган.\nШунинг учун банда ҳар қанча осий бўлса ҳам, гуноҳкор бўлса ҳам, ёмон ишларни кўп қилиб қўйган бўлса ҳам, дарҳол тавба қилиб, гуноҳлардан бутунлай қайтиб, бошқа такрорламайдиган бўлиши ва Аллоҳ таолонинг раҳматидан ноумид бўлмаслиги керак.\nЧунки Аллоҳ таолонинг раҳматидан ноумид бўлган одам мусулмонлар жамиятида ўз обрў-эътиборини йўқотади. Уларнинг ичида унинг қадр-қиймати қолмайди. Унинг ҳақида ҳам ортидан эслаб сўралмайди.\nМусулмон киши жамоадан ажраб имомига осий бўлмаслик кераклиги.\nЧўри ёки қул хожасидан қочиб кетмаслик кераклиги.\nЭри нафақасини таъминлаб қўйиб, сафарга кетган пайтда аёл ўзига оро бериб, кўча-кўйда очилиб-сочилиб юриб, эрини унга бўлган ишончини поймол қилмаслик кераклиги.\nАллоҳ азза ва жалланинг “кибриё” ва “иззат” сифатлари билан сифатланишга уринган банда Аллоҳ азза ва жалланинг азобига дучор бўлиши.\nБанда ҳеч қачон Аллоҳнинг ишига шак келтирмаслик кераклиги.\nБанда ҳеч қачон Аллоҳ таолонинг раҳматидан ноумид бўлмаслиги.\nИмом Бухорий халқаро илмий-тадқиқот маркази,\nҚўлёзмалар билан ишлаш шўъбаси бошлиғи


Европа Иттифоқининг чегара бошқарувини ривожлантириш бўйича беш йиллик дастури натижалари сарҳисоб қилинди\nТОШКЕНТ, 15 сентябрь. «Дунё» АА/. Европа Иттифоқи (ЕИ) томонидан молиялаштирилган Марказий Осиёда чегараларни бошқаришга кўмаклашиш дастури (БОМКА)нинг тўққизинчи даврасининг якуний анжумани 15 сентябрь куни видеоконференция шаклида бўлиб ўтди. Унда дастурнинг сўнгги беш йилликдаги фаолияти сарҳисоб қилинди.\nАнжуманда Марказий Осиёнинг чегараларни бошқариш бўйича маҳаллий муассасалар вакиллари, БОМКА дастурини амалга ошириш Консорциуми, Европа Иттифоқи ваколатхоналари, халқаро ташкилотлар ва Европа Иттифоқига аъзо давлатлар элчихоналарининг 100дан ортиқ юқори даражали вакиллари иштирок этди. Ўзбекистон томонидан Давлат хавфсизлик хизмати Чегара қўшинлари, Давлат божхона қўмитаси, Вазирлар Маҳкамаси ҳузуридаги Ўсимликлар карантини давлат инспекцияси, Ветеринария ва чорвачиликни ривожлантириш давлат қўмитаси ва Ташқи ишлар вазирлиги вакиллари қатнашди.\nБОМКА дастури доирасида 2003-2020 йиллар давомида Марказий Осиё мамлакатларига қиймати 40 миллион евродан ортиқ маблағ ажратилган бўлиб, шундан 6,6 миллион евро миқдоридаги маблағ дастурнинг 9-даврасини (2015-2020 йиллар) амалга ошириш учун сарфланди.\nЯқин келажакда БОМКА дастурининг 10-даврасини бошлаш режалаштирилган. Унинг бюджети 2020-2025 йиллар учун 21,75 миллион еврони ташкил этади.\nМаълумот ўрнида, жорий йил 6 июлда БОМКА-10 дастури бўйича Ўзбекистон билан Европа Иттифоқи ўртасида молиявий шартнома имзоланган эди. Дастурда Марказий Осиёнинг беш давлати ва Афғонистон иштирок этади.


«Ишлашда давом этсак, натижанинг ўзи келади». Роналду АПЛда ой лауреати дея топилганига муносабат билдирди\n«Манчестер Юнайтед» ҳужумчиси Криштиану Роналду сентябрь ойи якунларига кўра, АПЛнинг энг яхши ўйинчиси деб топилгач, бу борада фикрини билдирди.\n«Премьер-лигадаги жуда кўп ажойиб ўйинчилар орасида айнан мени танлаганларидан фахрланаман. «Манчестер Юнайтед»даги барча жамоадошларимдан миннатдорман, уларсиз бу натижага эриша олмасдим. Келинг, тинмай ишлашда давом этайлик, натижанинг ўзи келади», - дея ёзади Роналду инстаграмдаги саҳифасида.\nМаълумот учун, Роналду фаолияти давомида 5-маротаба ушбу совринга эга чиқди. У бунгача 4 марта АПЛ ой лауреати бўлган эди.


Аёлини фарзанди кўз ўнгида шафқатсизларча ўлдирган эркакка ҳукм ўқилди - xabar.uz\nАёлини фарзанди кўз ўнгида шафқатсизларча ўлдирган...\nСирдарё туманида келишмовчилик сабаб келиб чиққан жанжалда аёлини пичоқлаб ўлдирган шахсга суд ҳукми ўқилди. Бу ҳақда Олий суд матбуот котиби Азиз Обидов хабар берди.\nҚайд этилишича, 3 нафар фарзанднинг отаси оила рўзғорини хотини бўйнига олгани, ўзидан кўра кўпроқ пул топаётганидан жаҳли чиқиб, у билан тез-тез жанжаллашган. Шу сабабли улар алоҳида яшай бошлаган.\nЖиноят содир этилган куни судланувчи Х.А. маст ҳолатда турмуш ўртоғи Х.С. вақтинча яшайдиган хонадонга девор орқали ошиб кирган. Аёлни уйғотиб, уни кириш эшиги олдига олиб чиққан. Шовқин сабаб уйғониб кетган 3 яшар қизи қаршисида уни ўта шафқатсизлик билан ҳаёти учун муҳим бўлган аъзоларига ўзи билан олиб келган ошхона пичоғи билан 14 марта урган ва воқеа жойидан қочиб кетган. Оқибатда аёл олган тан жароҳатлари билан воқеа жойида вафот этган.\nҲодиса 11/05, 17:28\nЖамият 30/04, 13:16


Тошкентда туркиялик инвесторлар иштирокида 6 та замонавий меҳмонхона қурилади | NORMA.UZ\nТошкентда туркиялик инвесторлар иштирокида 6 та замонавий меҳмонхона қурилади\nБу ҳақда Тошкент шаҳар ҳокимлиги маълум қилди. Хабарда айтилишича, Туркия Президентининг мамлакатимизга қилган ташрифи доирасида ўтказилган Бизнес-форумда туркиялик ишбилармонлар билан умумий қиймати 455,2 млн.долларга тенг бўлган 14 лойиҳани амалга ошириш бўйича келишувга эришилган.\nМазкур келишувларни ижросини таъминлаш мақсадида ҳокимликда “йўл харитаси” тасдиқланди. Унга мувофиқ пойтахтимизда 6 та янги замонавий меҳмонхона барпо этилади.\nШунингдек, тасдиқланган “йўл харитаси”га кўра аҳолини ва пойтахтимиз меҳмонларини бўш вақтларини унумли ўтказишлари учун савдо ва кўнгилочар масканлар барпо этиш ҳам режалаштирилган.\nШартномаларда тўқимачилик ва саноатнинг бошқа турлари бўйича бир қатор лойиҳалар ҳам амалга оширилиши кўзланган.


20 январ 2022, Тошкент вақти: 16:21\nТуркманистонда кўплаб одамлар ҳаёти хавф остида. Мамлакатда қашшоқлик, инфляция ва озиқ-овқат тақчиллиги кучайиши ортидан туркман меҳнат муҳожирлари ва маҳбусларнинг оила аъзолари субсидияланган озиқ-овқат олишдан маҳрум қилинмоқда.\nБир неча манбага кўра, янги қоида келаси йил бошидан кучга киради.\nТуркманистон ўз фуқароларининг давлатга қарашли озиқ-овқат дўконларидан фойдаланиш имкониятини тобора чекламоқда. Давлат озиқ-овқат дўконлари хусусий дўконлардагидан 10 баравар арзонроқ.\nБу чеклов ресурсларга бой, аммо қашшоқ мамлакатдаги миллионлаб одамларга салбий таьсир кўрсатиши мумкин. Хорижда тахминан бир миллионга яқин туркман меҳнат муҳожирлари бўлиб, уларнинг аксарияти Туркияда ишлайди.\nЖорий йил бошида мамлакат қамоқхоналаридаги маҳбуслар сони 35 мингга етиши тахмин қилинган эди.\nТуркманистоннинг ёпиқ ҳукумати кутилаётган ўзгаришлар ёки уларнинг эҳтимолий сабаблари ҳақида ҳеч қандай расмий муносабат билдирмаган. Аммо манбаларга ишонилса, бу режа ҳақида вилоят савдо бошқармалари аллақачон хабардор қилинган.\nЛебап вилоятининг Фарап туманида 18 ноябрь куни бўлиб ўтган йиғилишда мажлис қатнашчиларидан бир нечтаси юқори лавозимли амалдорларга тегишли кўрсатмалар берилганини таъкидлаган.\nУларнинг сўзларига кўра, расмийлар яқинда субсидияланган маҳсулотларни сотиб олиш ҳуқуқига эга бўлмаганлар рўйхатига қўшимча тоифадаги одамларни қўшиш ҳақида ўйламоқда.\nМанбаларга кўра, кўриб чиқилаётган таклифлардан бири – аскарлар, уруш фахрийлари ва мудофаа соҳасига жалб қилинган бошқа шахсларнинг оилаларидан иборат кичик бир қатламдан ташқари ҳамма учун имтиёзли озиқ-овқат олиш ҳуқуқини тугатишдир.\nОзодлик мухбири изоҳ олиш учун Лебап ва Ашҳобод расмийлари билан боғланишга уринди, аммо жавоб ололмади. Кучли назорат остида бўлган мамлакат расмийлари одатда мустақил матбуот билан гаплашишни хоҳламайди.\nҲукумат бир оила учун давлат дўконидан харид қилишга рухсат этилган озиқ-овқат миқдорини камайтирди.\nЛебап вилоятида давлат озиқ-овқат дўконида навбат юзага келган.\nМасалан, Мари вилоятида етти кишилик оилага давлат дўконларида ойига кўпи билан 2 литр пахта ёғи, 2 литр кунгабоқар ёғи ва 2 килограмм шакар сотиб олишга рухсат берилган. “Аммо, март ойида жорий этилган янги чеклов туфайли бу миқдор икки бараварга қисқарди”, дейди маҳаллий аҳоли.\nҲозирда давлат дўконларида нон, ун, гуруч, ёғ, шакар, тухум ва товуқ гўшти энг талабгир маҳсулотга айланган. Аммо дўконлар керакли маҳсулотлар билан етарлича таъминламаяпти. Чунки мамлакат бир неча йиллардан бери иқтисодий қийинчиликлар ва озиқ-овқат танқислиги билан рўбарў келмоқда.\nПойтахт Ашхободда аҳвол қишлоқ жойларга қараганда анча яхши бўлса ҳам, кўплаб давлат дўконлари бу йил озиқ-овқат тақсимоти тизимига ўтган. Ҳар бир фуқарога бир кунда учта нон сотиб олишга рухсат берилган.\nВилоятларда харид қилиш мумкин бўлган озиқ-овқат миқдори уй хўжалигида рўйхатда турувчи одамлар сонига боғлиқ.\nФеврал ойида бутун мамлакат бўйлаб давлат дўконларида озиқ-овқат маҳсулотлари нархи, жумладан, шакар, ёғ ва товуқ гўшти 50 фоизгача қимматлаган.\nОдамлар кўпинча нархларнинг кўтарилгани, янги чекловлар ҳақида сотувчилардан билиб олади. Расмийлар ҳеч қачон нархларнинг кўтарилиши, етказиб беришдаги танқислик ёки арзон озиқ-овқат маҳсулотлари сотиб олишдаги чекловлар ҳақида эълон қилмайди.\nТуркманлар, шунингдек, давлат дўконларидан харид қилиш ҳуқуқига эга бўлиш учун талаблар кўплигидан ва қоғозбозликдан шикоят қилмоқда. Мисол учун, коммунал тўловлардан қарзи бўлганлар автоматик равишда рўйхатдан чиқариб юборилади.\nАшхободлик кекса аëл ахлат қутисидан ейиш учун озиқ-овқат қидирмоқда.\nВилоятларда аҳоли ҳар йили маҳаллий дўконда рўйхатдан ўтиши ва ҳар бир хонадонда рўйхатда турувчилар сонини, шунингдек, мулк тўғрисидаги маълумотномани тақдим этиши шарт.\nОиланинг ҳар бир аъзоси рўйхатдан ўтиш учун паспортини тақдим этиши керак. Кўзбўямачиликлар олдини олиш учун паспорт нусхаси қабул қилинмаслиги айтилади.\nТуркманистон АЁҚШларида ҳайдовчилардан газ ва электрдан қарзи йўқлиги тўғрисида маълумотнома талаб қилинмоқда


«юнисеф» тегли мақолалар – Газета.uz\n«юнисеф» тегли мақолалар\n7 апрель 2021, 20:03\n726 та маҳаллада уй хўжаликлари ўрганилади\nСтатистика қўмитаси ва ЮНИСЕФ аёллар, болалар ва уй хўжаликларининг ижтимоий-иқтисодий ҳолати тўғрисидаги маълумотларни йиғишни бошлади. Кузатувлар 726 та маҳаллада олиб борилиб, 4 ой давом этади.\n17 март 2021, 16:29\nAstraZeneca вакцинасининг биринчи партияси Ўзбекистонга топширилди\nТошкентда 660 минг дозали AstraZeneca вакцинасини Ўзбекистонга топшириш маросими бўлиб ўтди. Оммавий эмлаш Наврўздан кейин бошланади. ЖССТ вакили AstraZeneca’нинг COVID-19 ни олдини олишдаги афзаллиги уни ножўя таъсирларидан кўпроқ эканлигини маълум қилди.\n12 март 2021, 16:38\nБухоро вилоятида вакциналарни сақлаш учун совутиш омбори очилди\nЮНИСЕФ Бухоро вилоятига вакциналарни сақлаш учун совутиш омборларини топширди. Бир йил ичида Ўзбекистондаги яна тўртта омборхона фойдаланишга топширилиши кутилмоқда.\n10 март 2021, 10:16\nЎзбекистонда универсал прогрессив патронаж модели жорий этилмоқда\nЮНИСЕФ ССВга патронажнинг универсал-прогрессив модели бўйича 50 минг нусхада қўлланма ва китобчаларни топширди. Нашрлар бирламчи тиббий-санитария ёрдами даражасида ҳомиладор аёллар, яқинда фарзанд кўрган аёллар ва 5 ёшгача бўлган болаларга хизматларни яхшилашга қаратилган.\n9 март 2021, 12:34\nҚизлар таълимига сармоя киритиш иқтисодиётни мустаҳкамлайди — ЮНИСЕФ\nҚизлар таълими ва аёлларнинг иш билан таъминланишига сармоя киритиш иқтисодиётни мустаҳкамлайди ва имкониятлардаги фарқни камайтиради, дейилади ЮНИСЕФ баёнотида.\n23 феврал 2021, 15:05\nТошкентда вакциналарни ташиш учун мўлжалланган бир нечта Miniven-Labo автомобиллари тўқнашди\nТошкент шаҳрида ЮНИСЕФ томонидан вакциналарни ташиш учун ажратилган машиналар ЙТҲга учради. 2 та машинага техник шикаст етган ва уларда вакцина бўлмагани маълум қилинди.\n3 феврал 2021, 23:11\nЎзбекистон 2,6 млн доза AstraZeneca вакцинасини олади\nЎзбекистон COVAX дастури доирасида 2,6 млн доза AstraZeneca/Oxford вакцинасини олади. Вакцинанинг бир дозаси нархи тахминан 3 долларни ташкил этади.\n17 декабр 2020, 13:38\nҚорақалпоғистондаги 15 та мактабнинг санитария-гигиена шароитларини яхшилашга 3,5 миллион доллар ажратилади\nЮНИСЕФ кўмагида Қорақалпоғистондаги 15 мактабнинг санитария-гигиена шароитларини яхшилашга 3,5 миллион доллар ажратилади. Ушбу мактабларда ўғил ва қиз болалар учун замонавий ҳожатхоналар ва ювиниш хоналари, мактабларни чиқиндилардан тозалаш шароити барпо этилади.\n10 декабр 2020, 16:32\nБолалар вақтида эмланганини мониторинг қилиш учун 16 та автомобиль ажратилди\nСанитария-эпидемиологик осойишталик ва жамоат саломатлиги хизматига 16 та замонавий автомобиль топширилди. Улардан бутун мамлакат бўйлаб болаларнинг вақтида эмлангани мониторингини юритиш сифатини янада яхшилаш учун фойдаланилади.\n2 декабр 2020, 16:09\n20 август 2020, 14:47\nМунир Мамедзаде ЮНИСEФнинг Ўзбекистондаги ваколатхонаси раҳбари бўлди\nМунир Мамедзаде ЮНИСEФнинг Ўзбекистондаги ваколатхонаси раҳбари лавозимида иш фаолиятини бошлади. У инсон ҳуқуқлари, болалар ҳуқуқлари, ёшлар ва ривожланиш соҳаларида 20 йиллик раҳбарлик тажрибасига эга.\n13 август 2020, 19:51\nБМТ Ўзбекистон учун янги дастурни ишга туширади\nБМТ тизимидаги агентликлар коронавирусдан зарар кўрганларга 1 млн долларлик янги дастур орқали ёрдам кўрсатади. Дастурда муҳожирлар ва уларнинг оилаларига, норасмий секторда ишлайдиган ишчиларга, можароли зоналардан қайтиб келган оилаларга, аёллар ва қизлар, шунингдек, гендер зўравонлик қурбонларига ёрдам кўрсатиш кўзда тутилган.